China laksana langkah lebih ketat kekang COVID-19 di bandar Wuhan hingga Xining

(Petugas kesihatan melakukan ujian saringan kepada orang ramai sebelum memasuki premis pusat beli-belah di daerah Huangpu, Shanghai/FOTO AFP)

SHANGHAI, 27 Oktober - Kerajaan China terus mengambil langkah lebih ketat dalam menangani penularan virus COVID-19 di negara itu yang semakin meluas.Bandar-bandar di Wuhan hingga ke Xining menggandakan sekatan dengan menutup premis bangunan dan daerah sekali gus mengakibatkan jutaan rakyatnya terjejas.Lebih 1,000 kes COVID-19 sehari dilaporkan di seluruh negara itu ketika ini.Jumlah tersebut adalah sederhana berbanding puluhan ribu kes sehari yang menyebabkan Shanghai terpaksa berkurung sepenuhnya awal tahun ini.Biarpun jumlah kes di negara itu kekal kecil mengikut piawaian global, tetapi langkah pembendungan yang sangat ketat, ditambah pula penularan varian Omicron, membebankan negara ekonomi kedua terbesar di dunia itu.

(Petugas kesihatan masih lagi melakukan ujian saringan COVID-19 kepada orang awam di bandar Jing'an Shanghai/FOTO AFP)

Di Guangzhou pula, lebih banyak jalan dan kawasan kejiranan ditutup dan mengarahkan orang ramai agar tidak meninggalkan rumah.Ia berikutan, bandar keempat terbesar itu dikenalpasti sebagai kawasan baharu yang berisiko tinggi dalam kebangkitan semula COVID-19.Manakala di Wuhan, lokasi pertama wabak COVID-19 di dunia pada akhir 2019 hanya melaporkan sekitar 20 hingga 25 jangkitan baharu sehari pada minggu ini.Bagaimanapun, pihak berkuasa tempatan mengarahkan lebih 800,000 penduduknya untuk tinggal di rumah sehingga 30 Oktober ini.China berulang kali berikrar untuk berpegang teguh terhadap kempen Sifar Covid dan melaksanakan apa yang perlu untuk membendung virus berkenaan.


Iran sedia bincang dengan Ukraine dakwaan bekalkan dron ke Rusia

IRAN, 27 Oktober - Menteri Luar Iran Hossein Amir-Abdollahian menyangkal dakwaan yang menyatakan Iran membekalkan dron ke Rusia dan menyifatkan dakwaan itu tidak berasas.Sehubungan itu, Tehran bersedia untuk berbincang dengan Kiev mengenai perkara berkenaan.Amir Abdollahian menolak sekeras-kerasnya dakwaan tidak berasas beberapa negara mengenai penggunaan dron Iran oleh Rusia dalam konflik di Ukraine. Iran sebaliknya mempelawa pihak berkuasa Ukraine untuk menghadiri mesyuarat dua hala dan mengemukakan sebarang bukti untuk menyokong dakwaan itu.Tegas Amir, prinsip utama dasar Iran ialah membantah tindakan membekalkalkan senjata kepada mana-mana pihak yang terlibat dalam konflik di Ukraine.

Beliau pada masa sama mengulangi pendirian Tehran yang tidak menyokong konflik yang sedang berlaku itu.Sejak beberapa minggu kebelakangan ini, Ukraine dan negara-negara Barat menuduh Tehran mengeksport dron ke Moscow untuk digunakan dalam konflik di Ukraine. - REUTERS


Suspek serang masjid di Iran ditahan polis

(Gambar di luar masjid kejadian penyerang mula menembak ke arah jemaah yang berkumpul di masjid/FOTO AFP)

TEHRAN, 27 Oktober - Seorang suspek telah ditahan pihak polis susulan serangan ke atas sebuah masjid di Syiah di Selatan Iran.Suspek disoal siasat dan motif serangan dilakukan yang telah mengorbankan 15 orang termasuk seorang wanita dan dua kanak-kanak.Bagaimanapun, identiti suspek tidak didedahkan. Tragedi itu turut mendapat perhatian Menteri Luar Iran, Hossein Amirabdollahian.Dalam satu kenyataan, beliau berkata, pihak kerajaan tidak akan berdiam diri terhadap sebarang ancaman yang mampu menggugat keselamatan negara itu.Kumpulan pelampau agama mendakwa bertanggungjawab ke atas beberapa serangan di Iran sebelum ini, termasuk serangan maut pada 2017 menyasarkan Parlimen dan makam pengasas Republik Islam, Ayatollah Ruhollah Khomeini.

(Serangan disyaki dilakukan oleh 'pengganas' bersenjata ketika solat Maghrib di makam Shah Cheragh di bandar Shiraz/FOTO AFP)

Insiden serangan pada Rabu terhadap jemaah Syiah itu terus memberi tekanan buat Iran.Ia berlaku pada hari sama ketika pasukan keselamatan Iran terus bertempur dengan penunjuk perasaan yang telah berlarutan selama 40 hari sejak kematian seorang wanita Kurdish berusia 22 tahun, Mahsa Amini ketika dalam tahanan polis. - AFP


Angka kematian terus meningkat akibat Taufan Sitrang

(Penduduk memilih beca untuk pengangkutan/FOTO REUTERS)

BANGLADESH, 27 Oktober - Angka kematian akibat Taufan Sitrang di Bangladesh meningkat kepada sekurang-kurangnya 28 orang setakat Rabu.Susulan bencana alam itu juga, jutaan penduduk di negara itu kini terputus bekalan elektrik.Taufan atau ribut sering kerap melanda rantau itu dengan saintis berpandangan perubahan iklim menjadikan fenomena itu lebih kuat dan kerap berlaku.Taufan Sitrang membadai selatan Bangladesh Isnin, namun pihak berkuasa sempat memindahkan kira-kira sejuta penduduk ke kawasan selamat.Taufan berkenaan membawa angin dengan kelajuan 80 kilometer sejam, meninggalkan kesan kemusnahan besar di Bangladesh.

(Beberapa kenderaan dan penarik beca turut terkandas akibat banjir di Dhaka beberapa hari lalu/FOTO REUTERS)

Pihak berkuasa memaklumkan, hampir 10,000 kediaman mengalami kerosakan atau musnah, manakala tanaman di kawasan pertanian rosak.Sementara itu, jurucakap Lembaga Elektrik Luar Bandar, Debashish Chakrabarty, memaklumkan hampir lima juta penduduk masih terputus bekalan elektrik setakat hari ini.Ketika ini, kira-kira sejuta penduduk yang dipindah ke tempat selamat dari kawasan rendah, sudah pulang ke kediaman masing-masing. - REUTERS


Rishi Sunak dan Ursula von der Leyen, adakan perbincangan

MOSCOW, 27 Oktober -  Perdana Menteri baharu United Kingdom (UK) Rishi Sunak dan Presiden Suruhanjaya Eropah Ursula von der Leyen mengadakan perbincangan, antara lain menyentuh mengenai prospek hubungan dua hala dan isu Ukraine.Keduanya juga sedang berusaha mencari penyelesaian bersama yang akan memberikan kestabilan dan kebolehramalan, kata von der Leyen menerusi tweet.

"Perdana Menteri dan Presiden von der Leyen bersetuju UK dan Kesatuan Eropah mempunyai banyak persamaan...kita hadapi cabaran dalam bidang seperti ekonomi dan perubahan iklim.Sunak berkata UK dan EU akan bekerjasama sebagai rakan dan sekutu menangani cabaran mendatang. "Kedua-dua pihak memutuskan untuk bekerjasama rapat bagi menangani cabaran itu," menurut kenyataan Pejabat Perdana Menteri UK. - REUTERS


Para menteri ASEAN adakan perbincangan mengenai krisis Myanmar yang semakin buruk

JAKARTA, 27 Oktober - Menteri-menteri Luar Asia Tenggara mengadakan pertemuan di Jakarta bagi membincangkan krisis politik di Myanmar, menjelang sidang kemuncak pemimpin ASEAN pada November, tanpa wakil daripada junta tentera negara itu.Myanmar berada dalam keadaan huru-hara sejak rampasan kuasa pada Februari tahun lalu, dengan lebih 2,300 terbunuh, menurut kumpulan pemantau tempatan.Persatuan Negara-Negara Asia Tenggara (ASEAN) menyuarakan kebimbangan dengan peningkatan pencabulan hak asasi manusia di negara itu.Bagaimanapun usaha menyelesaikan krisis itu masih belum membuahkan hasil.Lima pelan ASEAN yang diketengahkan pada April tahun lepas akan menjadi salah satu fokus rundingan itu, kata Menteri Luar Indonesia Retno Marsudi.Jurucakap kementerian luar berkata Marsudi akan memberi ucapan pada sebelah petang.

Blok 10 negara itu dijangka membincangkan memgenai perkembangan rancangan itu, yang menyeru untuk menamatkan keganasan, peningkatan bantuan dan dialog antara tentera dan gerakan antirampasan kuasa.“Junta Myanmar tidak menunjukkan sebarang keinginan atau langkah konkrit untuk pelaksanaan (rancangan),” kata seorang pegawai kementerian luar Indonesia kepada AFP minggu lalu.Pemimpin Junta Min Aung Hlaing tidak dijemput ke sidang kemuncak pemimpin ASEAN di Kemboja bulan depan untuk tahun kedua berturut-turut dan diplomat tertinggi Myanmar Wunna Maung Lwin dikecualikan daripada rundingan peringkat menteri pada Februari dan Ogos.Seorang pegawai kementerian luar Thailand mengesahkan Myanmar tidak menghantar wakil ke mesyuarat berkenaan. - AFP


15 maut dalam serangan ke atas masjid Syiah di Iran

(Petugas masjid membersihkan tempat kejadian berikutan serangan bersenjata pada 26 Oktober 2022 / AFP)

TEHRAN, 27 Oktober- Sekurang-kurangnya 15 orang terbunuh dalam serangan ke atas sebuah masjid Syiah di selatan Iran, pada Rabu.Serangan dilakukan oleh militan daesh semasa waktu solat di Shah Cheragh, bandar Shiraz itu turut mencederakan sekurang-kurangnya 19 orang, lapor televisyen kerajaan.Laporan awal menyebut 13 orang terbunuh dan 40 cedera, melibatkan tiga penyerang.Namun, ketua badan kehakiman tempatan Kazem Mousavi memberitahu hanya seorang pengganas terlibat dalam serangan tersebut.Penyerang "menembak secara rambang ke arah jemaah" di masjid, kata gabenor tempatan Mohammad-Hadi Imanieh.Seorang saksi memberitahu agensi berita IRNA bahawa dia mendengar tangisan wanita ketika solat magrib bermula, dengan penyerang memasuki masjid lalu melepaskan tembakan.Media Iran menyiarkan imej dan rakaman video yang menunjukkan mayat berlumuran darah ditutup dengan kain.IRNA turut menyiarkan foto seorang budak lelaki di atas usungan dan seorang lagi seorang wanita memegang seorang kanak-kanak, dengan kesan darah di atas tanah.Agensi berita Iran Fars pula melaporkan seorang wanita dan dua kanak-kanak adalah antara yang terbunuh.Militan Daesh mengaku bertanggungjawab atas serangan itu.Makam Shah Cheragh adalah tempat persemadian Ahmad, saudara kepada Imam Reza, imam Syiah kelapan dan dianggap oleh kalangan penganut sebagai tapak paling suci di selatan Iran.Presiden Iran Ebrahim Raisi mengutuk serangan tersebut sambil menyifatkan militan Daesh cuba "memecahbelahkan barisan bersatu negara, melalui keganasan", menurut kenyataan yang dikeluarkan oleh pejabatnya.Setiausaha Agung PBB Antonio Guterres dalam satu kenyataan turut mengutuk sekeras-kerasnya serangan pengganas ke atas Masjid Shah Cheragh itu."Serangan menyasarkan tapak keagamaan adalah amat keji," tambahnya.Serangan tersebut berlaku ketika Iran digemparkan dengan protes jalanan sejak kematian Mahsa Amini bulan lalu selepas dia ditangkap oleh polis moral kerana didakwa melanggar peraturan pakaian ketat terhadap wanita.Berpuluh-puluh orang, terutamanya penunjuk perasaan termasuk anggota pasukan keselamatan telah terbunuh semasa pergolakan itu. Beratus-ratus lagi, termasuk wanita, telah ditangkap.Stesen televisyen negara melaporkan satu tangkapan berhubung serangan masjid itu dan mengatakan bahawa penyerang adalah "seorang pengganas yang bergabung dengan kumpulan takfiri".Istilah takfiri di Iran dan di beberapa negara lain merujuk kepada kumpulan Islam Sunni radikal.Serangan itu adalah yang kedua paling dahsyat tahun ini terhadap sebuah masjid Syiah di Iran.Pada April, seorang lelaki berusia 21 tahun, berasal dari Uzbekistan menikam dua ulama Syiah dan mencederakan seorang lagi di Masjid Imam Reza.Pembunuhan itu berlaku semasa bulan Ramadan ketika sekumpulan besar jemaah berkumpul di masjid, bandar kedua terbesar di Iran, Mashhad.Penyerang telah menikam salah seorang mangsa sebanyak 20 kali, lapor agensi berita Tasnim.Pemuda itu dikenal pasti sebagai pelampau Sunni oleh pihak berkuasa Iran, dijatuhi hukuman mati dan dihukum gantung pada Jun.Serangan itu berlaku beberapa hari selepas dua ulama Sunni ditembak mati di luar sebuah seminari di bandar Gonbad-e Kavus, utara Iran.Ketiga-tiga suspek dalam kes itu, juga Sunni, telah ditangkap pada akhir April tetapi dikatakan "tidak mempunyai kaitan dengan kumpulan pengganas", lapor media kerajaan pada masa itu.Serangan pada Rabu juga merupakan paling buruk sejak Februari 2019, apabila 27 anggota Pengawal Revolusi, tentera ideologi Iran, terbunuh dalam serangan di tenggara negara itu.Pada 2018, 24 orang terbunuh dalam serangan di Ahvaz, di barat daya Iran.Daesh mendakwa serangan pertamanya di Iran pada 2017 apabila lelaki bersenjata dan pengebom berani mati menyerang kerusi parlimen di Tehran dan makam Ayatollah Ruhollah Khomeini, pengasas republik itu, membunuh 17 orang dan mencederakan berpuluh-puluh orang.- AFP

(Foto menunjukkan kesan darah di atas lantai selepas serangan bersenjata di Masjid Shah Cheragh di bandar Shiraz, Iran pada 26 Oktober 2022 / AFP)


PBB optimis perbaharui perjanjian eksport bijirin Ukraine

UNITED STATES, 27 Oktober - Pertubuhan Bangsa Bersatu (PBB) optimis untuk memperbaharui perjanjian yang membenarkan eksport bijirin dari Ukraine. Perjanjian 120 hari Inisiatif Bijirin Laut Hitam yang dipersetujui antara Moscow dan Kiev itu dijadual berakhir 19 November ini. Ia menyatakan istilah untuk mengeksport bijirin dari pelabuhan Ukraine yang disekat kerana perang yang dimulakan Rusia pada Februari.Perjanjian kedua yang ditandatangani, membolehkan eksport makanan dan baja Rusia meskipun sekatan Barat dikenakan ke atas Moscow atas pencerobohan itu.Bawah perjanjian tersebut, hampir 9-juta tan bijirin telah dibawa keluar dari pelabuhan Ukraine sekaligus melegakan krisis makanan global yang disebabkan oleh pencerobohan Rusia di negara itu.

Menurut Setiausaha Rendah PBB bagi Hak Asasi Kemanusian, Martin Griffiths, pembaharuan perjanjian tersebut penting untuk pasaran. "Kami berminat untuk melihatnya diperbaharui dengan segera sekarang. Ia penting untuk pasaran. Ia penting untuk kesinambungan sahaja," kata Setiausaha Agung PBB bagi Hal Ehwal Kemanusiaan, Martin Griffiths."Dan saya masih agak optimis bahawa kita akan mendapatkannya," kata Griffiths.Griffiths baru-baru melawat ke Moscow bersama Rebeca Grynspan iaitu Setiausaha Agung Persidangan PBB mengenai Perdagangan dan Pembangunan.Beliau berkata secara teknikalnya tiada ada keperluan untuk adakan perjanjian baharu, sebaliknya perlu untuk menilai semula dan memudahkan prosedur sedia ada. - AFP


Enjin kiri terbakar, penerbangan JT330 Lion Air patah balik

JAKARTA, 27 Oktober- Pesawat penerbangan JT330 Lion Air terpaksa patah balik ke Lapangan Terbang Antarabangsa Soekarno-Hatta selepas enjin kirinya terbakar, hanya 32 minit selepas berlepas pada petang Rabu.Pesawat membawa 169 penumpang dan enam anak kapal itu dilaporkan berlepas pada pukul 5.14 petang waktu tempatan ke Palembang di Wilayah Sumatera Selatan.Juruterbang Boeing 737-800NG mengisytiharkan kecemasan dan meminta untuk berpatah balik. Pesawat mendarat dengan selamat.“Pada ketinggian 3,000 kaki, juruterbang merasakan operasi salah satu komponen pesawat tidak berfungsi,” menurut kenyataan syarikat penerbangan tambang rendah Indonesia itu.

Pegawai komunikasinya, Danang Mandala Prihantoro berkata siasatan sedang dijalankan.Gambar pesawat dengan enjin terbakar tular.Memetik jurucakap Polis Metropolitan Jakarta Endra Zulpan, Portal berita tempatan, liputan6.com berkata pesawat itu mengalami masalah pada enjin kiri.Penumpang itu dipindahkan ke pesawat lain dan berlepas semula pada pukul 7.40 malam waktu tempatan, katanya. - BERNAMA


Kilang aiskrim di Pyongyang selesai dibina

SEOUL, 27 Oktober - Korea Utara selesai membina sebuah kilang aiskrim di Pyongyang seperti yang diarahkan pemimpin Kim Jong Un, agensi berita Yonhap memetik media negaranya Agensi Berita Pusat Korea (KCNA) pada Khamis.

Satu majlis sempena siapnya kilang pengeluaran aiskrim "moden" di Taesongsan itu telah diadakan pada Rabu.Naib Perdana Menteri dan ketua pejabat dasar ekonomi Parti Pekerja Jon Hyon Chol berkata: "projek untuk meningkatkan kebajikan rakyat tidak boleh ditangguhkan tidak kira betapa beratnya kesukaran yang dilalui.”

Beliau berkata pembinaan kilang itu siap dalam tempoh yang singkat dan terima kasih kepada usaha khas yang dilaksanakan pemimpin Kim untuk mempercepatkan projek berkenaan.Taesongsan yang terletak di pinggir Pyongyang mempunyai pelbagai tempat tarikan utama termasuk taman hiburan, kolam renang dan zoo.Korea Utara baru-baru ini telah memperkenalkan beberapa langkah untuk meningkatkan kehidupan rakyatnya di tengah-tengah kekurangan makanan dan sekatan global yang berterusan. - BERNAMA


Perbicaraan kes rogol berprofil tinggi Australia dihentikan gara-gara sekeping 'kertas'

(Bruce Lehrmann meninggalkan Mahkamah Agung ACT di Canberra, Khamis, 27 Oktober 2022. Lehrmann dituduh merogol rakan sekerja Brittany Higgins di Bangunan Parlimen pada 2019 / REUTERS)

SYDNEY, 27 Oktober- Kes rogol berprofil tinggi melibatkan beberapa ahli politik yang mencetuskan protes di seluruh negara di seluruh Australia secara tiba-tiba berakhir Khamis.Brittany Higgins, 27, mendakwa bahawa bekas kakitangan Party Liberal Bruce Lehrmann, 27, merogolnya di atas sofa di dalam pejabat parlimen seorang menteri kerajaan pada Mac 2019.Lehrmann menafikan dakwaan itu dan mengaku tidak bersalah atas satu pertuduhan melakukan hubungan seksual tanpa kebenaran.Juri yang terdiri daripada lapan wanita, empat lelaki telah berbincang selama lima hari dan Ketua Hakim Negara Lucy McCallum melepaskan mereka selepas mengisytiharkan salah laku atas aspek teknikal.McCallum berkata sheriff mahkamah menemui bahan terlarang iaitu, sekeping 'kertas' mengenai serangan seksual di dalam folder dokumen seorang ahli juri."Kadang-kadang terdapat kesilapan yang mengakibatkan perbicaraan digugurkan, dan ianya telah berlaku di sini," kata McCallum.Perbicaraan baharu dijadualkan pada bulan Februari tahun depan.Dakwaan itu terbongkar pada awal 2021 dan didorong oleh publisiti hebat serta pergerakan #MeToo global mencetuskan tindak balas orang ramai di Australia.Tidak lama selepas ia disiarkan, kira-kira 100,000 orang berarak dalam demonstrasi yang diadakan di seluruh negara menentang keganasan seksual.Lima penyiasatan berasingan dibuat selepas itu, secara kolektif menyampaikan dakwaan pedas tentang sifat seksis politik Australia yang kerap berlaku.Hakim McCallum telah menyifatkan kes itu, yang dibicarakan di ibu negara Australia, Canberra, sebagai "cause celebre" dan telah memberi amaran kepada juri untuk mengabaikan desakan awam.Peguam Lehrmann gagal dalam cubaan menangguhkan perbicaraan selepas bekas Perdana Menteri konservatif Scott Morrison memohon maaf kepada Higgins semasa sidang parlimen.Peguam berkata permohonan maaf itu boleh menjejaskan hak Lehrmann untuk perbicaraan yang adil.Dua menteri kabinet dalam kerajaan konservatif Australia dipanggil sebagai saksi.Mereka ditanya sama ada pertimbangan politik telah memainkan peranan dalam mengelakkan dakwaan itu daripada mata umum.Senator Linda Reynolds yang juga merupakan 'bos' Higgins pada masa dakwaan merogol menafikan melatih peguam bela semasa pemeriksaan balas.Pendakwa raya telah mempersoalkan sama ada Reynolds cuba membantu pasukan pembelaan kerana dakwaan itu memalukan dari segi politik.Senator Michaelia Cash, bekas Peguam Negara memberitahu mahkamah bahawa ia akan menjadi "bunuh diri politik" untuk menutup kes itu. - AFP

(Brittany Higgins membuat kenyataan selepas meninggalkan Mahkamah Agung ACT di Canberra, Khamis, 27 Oktober 2022 / REUTERS)


Hossein Amir-Abdollahian tolak dakwaan tentang bekalan dron ke Rusia

TEHRAN, Oktober - Menteri Luar Iran Hossein Amir-Abdollahian menolak dakwaan "tidak berasas" mengenai bekalan dron Iran ke Rusia, menyatakan kesediaan Tehran untuk berbincang dengan Kiev mengenai dakwaan tersebut, lapor Xinhua.Amir-Abdollahian membuat kenyataan itu dalam sidang akhbar bersama dengan rakan sejawatannya dari Belarus yang melawat Vladimir Makei di Tehran."Kami menolak sekeras-kerasnya dakwaan tidak berasas beberapa negara mengenai penggunaan dron Iran oleh Rusia dalam perang menentang Ukraine. Kami menjemput pihak berkuasa Ukraine untuk menghadiri mesyuarat dua hala pakar, dan mengemukakan sebarang bukti sebagai menyokong tuduhan itu," katanya dipetik Press TV.

Ukraine dan negara-negara Barat seperti Amerika Syarikat kebelakangan ini menuduhTehran mengeksport dron ke Moscow untuk digunakan dalam konflik yang sedang berlaku di Ukraine.Menyedari kerjasama dalam pelbagai bidang termasuk pertahanan antara Iran dan Rusia, Amir-Abdollahian berkata pada Isnin bahawa "sebelum in, kami telah mengambil senjata dari Rusia dan membalas dengan memberikannya senjata, tetapi tidak semasa perang Ukraine. - BERNAMA


Emmanuel Macron komited selesai isu inflasi dan mogok

PARIS, 27 Oktober - Presiden Perancis Emmanuel Macron berikrar "tidak akan membiarkan Perancis tanpa penyelesaian" dalam menghadapi situasi inflasi dan mogok yang tinggi, lapor Xinhua."Kami akan mengharunginya bersama-sama," kata Macron dalam wawancara bertajuk "The French Emergencies," yang disiarkan di televisyen nasional France 2.Beliau berkata negara menjangkakan akan mengalamai kenaikan harga elektrik dan gas pada paras15 peratus awal tahun hadapan.Namun, kerajaan akan meneruskan kadar tarif tenaga dan akan membantu pelajar, isi rumah berpendapatan rendah dan sederhana serta perniagaan.Strategi kerajaan adalah untuk "menstabilkan perbelanjaan awam, membayar hutang, mengekalkan pertumbuhan, mewujudkan pekerjaan dan menurunkan cukai," kata Macron.Beliau berjanji untuk mewujudkan lebih banyak peluang pekerjaan kepada golongan muda.Presiden menyeru adakan "dialog sosial" bagi mencegah dan menamatkan mogok.

Macron juga mempertahankan reformasi pencen untuk menaikkan tempoh umur persaraan kepada 65. Jika tidak, caruman pencen perlu dinaikkan atau pencen persaraan warga emas akan dikurangkan, tambahnya."Mulai 2023, kami perlu menukar umur persaraan yang sah sebanyak empat bulan dalam setahun," kata presiden Perancis itu.Macron mengakui, berbanding China, Perancis agak kelewatan dalam memulakan pengeluaran kereta elektrik dan bateri, bagaimanapun menyasarkan untuk mempunyai 2 juta kereta elektrik dan 2 juta bateri yang dibuat di Perancis menjelang 2027.Sementara itu, beliau berkata kerajaan akan terus memberi subsidi kepada isi rumah dalam pembelian kereta elektrik. - BERNAMA


AS tidak pernah berhasrat untuk berkonflik dengan China

(Joe Biden ketika mengadakan mesyuarat bersama dengan penasihat tertinggi tentera AS/REUTERS)

WASHINGTON, 27 Oktober- Amerika Syarikat tidak pernah berhasrat untuk berkonflik dengan China. Demikian menurut Presiden Amerika Syarikat, Joe Biden.Tegas Biden, pemimpin tertinggi tanah besar tersebut, Presiden Xi Jinping juga maklum mengenainya. Bagaimanapun, New York akan tetap menjadi peneraju dalam mencari penyelesaian bagi beberapa isu seperti krisis Rusia-Ukraine, perubahan iklim dan keselamatan rantau Indo-Pasifik.

Pada masa sama, Biden menyatakan, pihaknya akan terus menjadi pesaing sengit terhadap Beijing. Termasuk memperkukuh keupayaan dan kekuatan ketenteraan."Kami juga perlu bertanggungjawab menguruskan persaingan yang semakin sengit dengan China. "Kami perlu mengekalkan kelebihan ketenteraan kami dengan menjelaskan bahawa kami tidak mencari konflik," katanya.-REUTERS


EU umum pakej bantuan 500 juta euro, naik taraf infrastruktur tenaga di Western Balkan

SKOPJE, 27 Oktober- Kesatuan Eropah (EU) mengumumkan pakej bantuan 500 juta euro untuk menaik taraf infrastruktur tenaga di Western Balkan. Pengumuman dibuat Presiden Suruhanjaya Eropah, Ursula von der Leyen ketika harga tenaga di rantau itu melonjak ekoran pencerobohan Rusia di Ukraine dan permulaan musim sejuk. Ia sekali gus menjejaskan ekonomi Eropah yang sedang bergelut dengan peningkatan inflasi. Menurutnya, buat permulaan sebanyak 80 juta euro bantuan diberikan kepada North Macedonia untuk membantu negara itu menangani kesan daripada lonjakan harga tenaga. "Tetapi sudah tentu lebih banyak lagi akan datang. Contohnya terdapat 500 juta geran untuk seluruh rantau ini untuk melabur dalam sambungan tenaga, kecekapan tenaga dan tentu saja tenaga boleh diperbaharui", kata von der Leyen menekankan kepentingan bebas daripada bahan api fosil Rusia.Sebahagian daripada sokongan adalah melalui pembelian bersama gas di pasaran global.

(Perdana Menteri North Macedonia, Dimitar Kovacevski (kanan) bersalaman dengan Presiden Suruhanjaya Eropah, Ursula von der Leyen selepas sidang akhbar di Skopje, pada 26 Oktober 2022/Foto AFP)

"Krisis tenaga dan ekonomi yang disebabkan oleh perang di Ukraine telah menyatukan Eropah. "Hanya dengan bersatu kita boleh atasi kekurangan tenaga dan makanan", menurut Perdana Menteri North Macedonia, Dimitar Kovacevski.Berita itu mungkin akan memberi kelegaan kepada banyak negara di seluruh Western Balkan, termasuk North Macedonia, yang pengeluaran elektrik domestik hanya memenuhi dua pertiga daripada keperluan tahunan negara.-AFP


Penoreh getah wanita hilang tiga hari ditemui dalam perut ular sawa

(Suami dan ahli keluarga mangsa kemudiannya menemui ular sawa dalam keadaan bahagian perut kembung sehari selepas kehilangannya/Tangkap layar video tular di YOUTUBE)

JAKARTA, 26 Oktober- Misteri kehilangan seorang penoreh getah wanita berusia 54 tahun dari sebuah perkampungan terpencil di wilayah Jambi, Pulau Sumatera, Indonesia, terjawab apabila mayatnya ditemui dalam perut ular sawa sepanjang tujuh meter, Isnin lalu.Ketua Polis Daerah Betara Jambi, S Harefa, berkata mangsa yang dikenali sebagai Jahrah dari Kampung Terjun Gajah, wilayah Tanjung Jabung Barat.Beliau berkata, mangsa yang ditemui oleh suami dan ahli keluarganya di dalam perut ular sawa pada Isnin lalu, pergi ke kebun milik keluarganya di kawasan berhampiran pada Ahad lalu sebelum didapati hilang."Jahrah selalunya akan pulang ke rumah sebelum waktu Maghrib namun pada hari kejadian beliau tidak dapat dikesan."Suami Jahrah kemudiannya mencari di kawasan kebun sepanjang malam namun hanya menemui selipar, pisau penoreh getah, tudung dan jaket mangsa," katanya kepada media.

(Misteri kehilangan seorang penoreh getah wanita berusia 54 tahun dari sebuah perkampungan terpencil di wilayah Jambi, Pulau Sumatera, Indonesia, terjawab apabila mayatnya ditemui dalam perut ular sawa sepanjang tujuh meter, Isnin lalu Tangkap layar video tular di YOUTUIBE)

Harefa berkata, suami dan ahli keluarga mangsa kemudiannya menemui ular sawa dalam keadaan bahagian perutnya kembung sehari selepas kehilangannya.Katanya, mereka tiada pilihan selain membunuh ular sawa itu lalu menemui mayat mangsa setelah membelah bahagian perut reptilia terbabit."Mayat mangsa ditemui dalam keadaan masih sempurna walaupun ditelan keseluruhan tubuhnya," katanya.Sebelum ini pada 2017, mayat seorang petani berusia 25 tahun turut ditemui di dalam perut ular sawa di Salubiro, wilayah Sulawesi Barat. -BERNAMA


Malaysia, Singapura selesai kerja naik taraf penghubung elektrik

SINGAPURA, 26 Oktober- Singapura dan Malaysia telah menyelesaikan kerja-kerja menaik taraf saluran penyambung elektrik antara kedua-dua negara, menurut Pihak Berkuasa Pasaran Tenaga (EMA) Singapura.Sejak 1983, saluran penyambung (interconnector) membolehkan pemindahan tenaga secara bersama antara Singapura dan Malaysia jika berlaku gangguan sistem jana kuasa, menurut EMA."Dengan kerja-kerja menaik taraf sejak Ogos berjaya dilaksanakan pada tahun ini, saluran penyambung itu kini mampu menampung aliran elektrik dua arah sekitar 1,000 megawatt antara Malaysia dan Singapura."Jumlah berkenaan adalah dua kali ganda berbanding kapasiti awal serta meningkatkan ketersambungan tenaga serantau," menurut EMA dalam satu kenyataan di sini.

Selain sokongan bersama, EMA menjelaskan saluran penyambung itu kini digunakan untuk perdagangan kuasa rentas sempadan di bawah Projek Integrasi Tenaga Laos-Thailand-Malaysia-Singapura (LTMS-PIP).LTMS-PIP mengimport sehingga 100 megawatt kuasa hidro boleh diperbaharui dari Laos ke Singapura melalui Thailand dan Malaysia menggunakan sambungan sedia ada. –BERNAMA


Biden terima dos penggalak terbaharu COVID-19

WASHINGTON, 26 Oktober- Presiden Amerika Syarikat (AS) Joe Biden menerima suntikan penggalak terkini bagi COVID-19 pada petang Selasa, lapor Xinhua."Virus ini sentiasa berubah. Varian baharu telah muncul di AS dan di seluruh dunia."Vaksin lama anda atau jangkitan COVID sebelum ini tidak akan memberi anda perlindungan maksimum," kata Biden di Bangunan Pejabat Eksekutif Eisenhower berhampiran White House.Lebih 20 juta rakyat Amerika telah menerima vaksin COVID-19 terbaharu setakat ini, menurut White House."Masih ramai belum mendapatkan suntikan penggalak.

(Joe Biden menerima suntikan penggalak terkini bagi COVID-19 di Auditorium South Court di Bangunan Pejabat Eksekutif Eisenhower berhampiran White House, Washington/AFP)

“Cuaca semakin sejuk. Orang ramai akan menghabiskan lebih banyak masa di dalam rumah, manakala virus mudah berjangkit seperti COVID, akan merebak dengan lebih mudah,” katanya.Amerika Syarikat melaporkan 97 juta kes jangkitan COVID-19 dengan lebih daripada 1 juta kematian, menurut data Universiti Johns Hopkins.Hampir 400 orang maut setiap hari akibat virus itu di negara ini. Biden berkata, "jumlah itu mungkin meningkat pada musim sejuk ini". -BERNAMA


Rundingan keamanan Ethiopia bermula di Afrika Selatan

(Jurucakap Presiden Cyril Ramaphosa, Vincent Magwenya/REUTERS)

JOHANNESBURG, 26 Oktober- Rundingan damai rasmi pertama diadakan di Afrika Selatan bertujuan menamatkan perang dua tahun antara tentera Ethiopia dan tentera dari wilayah utara negara itu, Tigray.

Menurut satu kenyataan, kerajaan Afrika Selatan mengesahkan rundingan itu berlangsung pada Selasa dan akan berakhir pada Ahad.Antara yang dipertaruhkan ialah peluang untuk menamatkan konflik yang mengorbankan rubuan orang, menyebabkan jutaan yang lain kehilangan tempat tinggal dan menyebabkan ratusan ribu di ambang kebuluran di negara kedua paling ramai penduduk itu dan menggugat kestabilan wilayah lebih luas.Pengerusi Kesatuan Afrika, Moussa Faki Mahamat, berkata, rundingan itu didesak kebimbangan pertambahan kematian orang awam akibat perang seterusnya memaksa pemimpin Afrika, Amerika Syarikat, (AS) dan Eropah menyegerakan perbincangan damai bagi gencatan senjataSementara itu, Jurucakap Presiden Cyril Ramaphosa, Vincent Magwenya, berkata, negara itu berharap rundingan berkenaan akan diteruskan secara konstruktif dan memberikan hasil yang membawa kepada keamanan berpanjangan untuk semua rakyat.Pasukan pengantara Kesatuan Afrika diketuai oleh bekas Presiden Nigeria Olusegun Obasanjo, disokong oleh bekas Presiden Kenya Uhuru Kenyatta dan bekas Timbalan Presiden Afrika Selatan Phumzile Mlambo-Ngcuka.Manakala wakil Pertubuhan Bangsa-Bangsa Bersatu dan AS mengambil bahagian sebagai pemerhati, kata Kesatuan Afrika.

9(Rundingan damai rasmi pertama diadakan di Afrika Selatan bertujuan menamatkan perang dua tahun antara tentera Ethiopia dan tentera dari wilayah utara negara itu, Tigray/REUTERS)

Pesuruhjaya Tinggi Pertubuhan Bangsa-Bangsa Bersatu (PBB) bagi Pelarian, Filippo Grandi memberitahu sidang akhbar pada petang Selasa di Nairobi menegaskan pernbimncangan itu adalah rundingan yang penting.

"Kami sangat menantikan perbincangan di Pretoria. Itulah satu-satunya jalan ke hadapan."Jika tiada pihak tidak benar-benar terlibat secara bermakna dalam penyelesaian yang dirundingkan, kita akan berada dalam situasi ini selama-lamanya." katanya.Dalam pada itu, Setiausaha Negara AS, Antony Blinken menggesa pihak terbabit untuk melibatkan diri secara serius dan bersetuju dengan gencatan senjata segera.“Rundingan ini mewakili cara paling menjanjikan untuk mencapai keamanan dan kemakmuran yang berkekalan untuk semua rakyat Ethiopia,” katanya dalam satu kenyataan. -REUTERS


Pengubahan wang haram AS$446 juta: Dua suspek ditahan

(Pihak berkuasa Hong Kong mengesahkan kedua-dua lelaki itu menggunakan akaun syarikat untuk menerima transaksi dengan jumlah besar daripada perniagaan besi dan kedai barang kemas, sebelum memindahkan wang itu ke syarikat atau akaun palsu di luar negara/FOTO HIASAN AFP)

HONG KONG, 26 Oktober- Pi(vhak berkuasa Hong Kong menahan dua lelaki yang melakukan pengubahan wang haram bernilai AS$446 juta (RM2.1 bilion) dengan menjual semula besi berharga, dalam kes pengubahan wang terbesar di bandar itu.Pihak berkuasa kastam, Rita Li, berkata kedua-dua suspek itu terbabit dalam rancangan penjualan logam berharga seberat lapan tan."Kebanyakannya adalah emas dan paladium, kegiatan dilakukan antara tahun 2020 dan 2021 dengan pulangan yang tidak setara berbanding latar belakang mereka.Jelasnya, jumlah pengubahan wang dalam kes itu adalah yang tertinggi pernah dicatatkan oleh Kastam Hong Kong, namun polis bandar itu pernah menumpaskan kes yang membabitkan nilai lebih besar.Katanya, barangan logam berharga boleh dibeli dan dijual tanpa perlu mendedahkan identiti pembeli dan penjual di Hong Kong, sekali gus menarik minat penjenayah kerana ia bernilai tinggi, bersaiz kecil dan mudah dipindahkan."Elemen yang melanggar undang-undang dengan mudah boleh menggunakan hasil jenayah untuk membeli besi berharga ini dan kemudian menjualnya semula, atau menjalankan transaksi pelbagai lapisan untuk mengubah wang," katanya dalam satu sidang media.Pihak berkuasa Hong Kong mengesahkan kedua-dua lelaki itu menggunakan akaun syarikat untuk menerima transaksi dengan jumlah besar daripada perniagaan besi dan kedai barang kemas, sebelum memindahkan wang itu ke syarikat atau akaun palsu di luar negara.

(Kompleks Mahkamah West Kowloon Hong Kong/AFP)

Suspek yang dipercayai ada kaitan dengan jenayah sindiket, ditahan Jumaat lalu sebelum dibebaskan dengan jaminan sementara menunggu proses siasatan berjalan.Pihak berkuasa juga turut menjalankan siasatan bagi mengenal pasti sumber besi berharga yang dijual dan tidak menolak kemungkinan melakukan lebih banyak tangkapan.Bulan lalu, empat suspek ahli kumpulan jenayah Hong Kong ditahan atas kesalahan pengubahan wang bernilai AS$52 juta (RM246 juta), yang dilakukan dalam tempoh dua tahun. - AFP


Sunak mungkin tangguh pembentangan laporan fiskal

(Perdana Menteri Britain yang baharu, Rishi Sunak kembali ke Downing Street, di London, Britain/REUTERS)

LONDON, 26 Oktober- Perdana Menteri Britain baharu, Rishi Sunak mempertimbangkan untuk menangguhkan pembentangan laporan fiskal yang sepatutnya berlangsung minggu depan bagi mengisi 'kelompangan' sebanyak 40 bilion pound (RM217 bilion) dalam pentadbiran kewangan negara itu.Menurut laporan The Times, Sunak dijangka bertemu Menteri Kewangan, Jeremy Hunt untuk membincangkan lebih terperinci mengenai cadangan untuk meningkatkan kadar cukai dan memberi tekanan terhadap perbelanjaan awam.Katanya, laporan itu bagaimanapun perlu dibentangkan sebelum 3 November ini bagi memberi kesediaan kepada Bank of England mengumumkan rancangannya untuk kenaikan kadar faedah.Menurut akhbar itu lagi, laporan fiskal terbabit bagaimanapun boleh ditolak bagi dikaji semula untuk dibentangkan sebagai belanjawan penuh.Kemungkinan itu boleh berlaku selepas jurucakap bekas Perdana Menteri Britain, Liz Truss minggu lalu menyatakan bahawa penggantinya akan memutuskan sama ada untuk meneruskan pelan fiskal yang dijadualkan pada 31 Oktober ini.Hunt menentang pelan pertumbuhan ekonomi Truss pada 17 Oktober lalu selepas tempoh pergolakan politik dan pasaran di UK selama beberapa minggu sehingga membuatkan pemimpin itu meletakkan jawatan beberapa hari kemudian.

(Rishi Sunak mempertimbangkan untuk menangguhkan pembentangan laporan fiskal yang sepatutnya berlangsung minggu depan bagi mengisi 'kelompangan' sebanyak 40 bilion pound (RM217 bilion) dalam pentadbiran kewangan negara itu/REUTERS)

Sunak, yang dilantik sebagai Perdana Menteri ketiga Britain dalam tempoh dua bulan, bertindak melantik semula Hunt sebagai menteri kewangannya, iaitu langkah yang diambil bagi menenangkan semula pasaran.Selepas pelantikannya, Hunt berkata, kerajaan akan berusaha memulihkan kestabilan, keyakinan dan pertumbuhan jangka panjang, sambil mengakui negara itu berdepan masa sukar. -REUTERS

Berita berkaitan Sunak lantik menteri-menteri utama dalam kabinetSunak ikrar selesai krisis ekonomi dengan segera


Gempa bumi kuat 6.4 Richter gegar utara Filipina

MANILA, 26 Oktober - Gempa kuat berukuran 6.4 pada skala ritcher menggegarkan utara Filipina, lewat malam tadi.Jabatan Geologi Amerika Syarikat (USGS) memaklumkan gempa yang berlaku berhampiran bandar tanah tinggi Dolores itu menyebabkan penduduk yang cemas lari bertempiaran ke jalan raya serta kerosakan ketara pada sebuah bangunan hospital.Kakitangan hospital menyatakan mereka memindahkan pesakit Hospital Memorial Mariano Marcos di bandar Batac, yang terletak kira-kira 60 kilometer (km) dari pusat gempa.

"Pihak berkuasa memaksa kami meninggalkan bangunan sambil memeriksa keutuhan bangunan...kakitangan hospital turut sedang menjalankan penilaian kerosakan," kata kakitangan hospital, Tom Tabije kepada AFP menerusi panggilan talifon.Setakat ini, belum ada laporan mengenai sebarang kerosakan atau kecederaan.Gempa bumi yang melanda utara Filipina pada kedalaman 15.2 km itu juga dapat dirasakan di kawasan sejauh ibu kota Manila, yang terletak 330 km ke arah selatan.-AFP


Sunak lantik menteri-menteri utama dalam kabinet

LONDON, 26 Oktober- Perdana Menteri Britain, Rishi Sunak melantik menteri-menteri utama dalam Kabinet.Pengumuman dibuat tidak lama selepas Sunak membuat ucapan sulung sebagai Perdana Menteri di 10 Downing Street.Kenyataan rasmi kerajaan yang dikeluarkan pada Selasa memaklumkan, Jeremy Hunt kekal sebagai Menteri Kewangan Britain.

(Rishi Sunak, Perdana Menteri Britain / Foto REUTERS)

Sunak juga mengekalkan Dominic Raab sebagai Timbalan Perdana Menteri dan melantik semula James Cleverly sebagai Menteri Luar serta Ben Wallace sebagai Menteri Pertahanan.Penggubal undang-undang, Suella Braverman juga dilantik semula sebagai Menteri Dalam Negeri.-REUTERS


Sunak ikrar selesai krisis ekonomi dengan segera

LONDON, 26 Oktober- Perdana Menteri Britain yang baharu, Rishi Sunak berikrar untuk menyelesaikan krisis ekonomi negara itu dengan kadar segera. Dalam ucapan pertamanya di perkarangan 10 Downing Street, London pada Selasa, beliau berkata kerajaan pimpinannya akan mengangkat nilai integriti, profesional dan bertanggunjawab pada setiap peringkat.Sunak menjelaskan, keputusan sukar juga bakal dibuat dalam usaha mengurangkan perbelanjaan awam.Ia termasuk membetulkan 'kesilapan' dilakukan Perdana Menteri terdahulu, Liz Truss, ketika Britain diancam kemelesetan ekonomi."Saya ingin memberi penghormatan kepada Liz Truss. Dia tidak salah mahu meningkatkan pertumbuhan di negara ini, ia adalah matlamat yang mulia dan saya mengagumi usahanya untuk mencipta perubahan.Tetapi beberapa kesilapan telah dibuat, bukan disebabkan niat yang jahat. Jadi saya dipilih sebagai Perdana Menteri anda untuk membetulkannya dan kerja itu bermula serta-merta," katanya.

(Rishi Sunak, Perdana Menteri Britain / Foto REUTERS)

Sunak berkata, beliau cukup sedar bahawa Britain sedang bergelut dengan keadaan sukar.Beliau juga berjanji untuk memberi fokus pada aspek keyakinan dan kestabilan ekonomi sebagai agenda utamanya.-REUTERS


14 maut dalam kejadian bot terbakar di Indonesia

JAKARTA, 25 Oktober- 14 maut dalam kejadian bot terbakar berhampiran Nusa Tenggara Timur semalam.Bot berkenaan dipercayai dalam perjalanan dari Kupang menuju ke Kalabahi, Pulau Alor.312 mangsa berjaya diselamatkan dalam operasi mencari dan menyelamat yang bersambung hari ini.

(Anggota penyelamat menyelamatkan mangsa yang terapung di tengah laut / Foto REUTERS)

Tiga bot penyelamat digunakan dalam operasi terserbut yang turut disertai nelayan tempatan. Setakat ini punca kebakaran masih belum diketahui.-REUTERS


11 murid maut, enam kritikal dalam kebakaran sekolah di Uganda

KAMPALA, 25 Oktober- Sekurang-kurangnya 11 murid maut manakala enam lagi kritikal dalam kejadian kebakaran di sebuah sekolah di Uganda.Polis memaklumkan, kebakaran berlaku di Sekolah Orang Buta Salaama di Mukono, kira-kira 30 kilometer ke timur ibu kota Kampala."Setakat ini punca kebakaran masih belum diketahui," menurut polis dalam satu kenyataan.

(Seorang murid yang cedera akibat kebakaran dibawa ke dalam ambulans oleh petugas kesihatan / Foto REUTERS)

Kejadian kebakaran yang membawa maut sering berlaku di Uganda.Kebanyakan kes berpunca daripada kerosakan pada pendawaian.Bagaimanapun, pihak berkuasa menyatakan terdapat beberapa kes kebakaran dimulakan dengan sengaja.-REUTERS


'WhatsApp' alami gangguan, jejas pengguna seluruh dunia

NEW YORK, 25 Oktober- Aplikasi pemesejan popular 'WhatsApp' telah mengalami gangguan menyebabkannya tidak dapat mengirim dan menerima mesej.Laporan mengenai masalah tersebut diterima daripada pengguna seluruh dunia termasuk dari India, United Kingdom, Afrika Selatan dan Asia."Kami sedar bahawa sesetengah pengguna menghadapi masalah menghantar mesej.Kami sedang berusaha untuk memulihkan WhatsApp secepat mungkin," kata jurucakap syarikat induk WhatsApp Meta Platforms.

Terdapat lebih 11,000 pengguna di India membuat laporan gangguan, 68,000 lagi di United Kingdom manakala di Singapura 19,000 aduan diterima setakat 0750 GMT.'Downdetector' mengesan gangguan dengan menyusun laporan status daripada beberapa sumber.Gangguan dijangka telah menjejaskan bilangan pengguna yang lebih tinggi.-REUTERS


Empat rakyat Palestin terbunuh dalam pertempuran dengan tentera Israel

NABLUS, 25 Oktober- Tiga rakyat Palestin terbunuh dalam pertempuran dengan pasukan keselamatan Israel di Tebing Barat.Menurut saksi, keganasan tercetus semalaman apabila pegawai keselamatan Israel yang memasuki bandar Nablus dikesan oleh pejuang Palestin.Lelaki keempat terbunuh dalam pertempuran berasingan apabila rakyat Palestin membantah operasi Israel dengan membaling batu.Tentera Israel berkata, pasukan keselamatannya telah menyerbu dan meletupkan tempat persembunyian yang didakwa digunakan sebagai ibu pejabat dan tapak pembuatan bahan letupan oleh kumpulan tempatan yang dikenali sebagai 'Den of Lions'.Kumpulan itu telah bertempur dengan tentera Israel sejak beberapa minggu kebelakangan ini.

(Sebuah motosikal terbakar di salah sebuah laluan yang menjadi lokasi pertempuran antara rakyat Palestin dan tentera Israel / Foto REUTERS)

Nablus telah menjadi wilayah bergolak sejak Israel memulakan tindakan keras di Tebing Barat pada Mac sebagai tindak balas kepada siri serangan oleh rakyat Palestin di Israel.Jurucakap Presiden Palestin Mahmoud Abbas, Nabil Abu Rudeineh berkata, pejabat Abbas telah menghubungi Amerika Syarikat untuk meminta bantuannya dalam menamatkan kempen Israel."Semua ini akan mempunyai akibat yang berbahaya dan merosakkan," kata Abu Rudeineh di TV Palestin.-REUTERS


Perbendaharaan AS usaha perkukuh pasaran bon di tengah-tengah ketidaktentuan ekonomi

NEW YORK, 25 Oktober- Perbendaharaan Amerika Syarikat (AS) sedang mengusahakan pembaharuan untuk mengukuhkan pasaran wang swasta dan dana bon di tengah-tengah ketidaktentuan ekonomi dunia yang semakin meningkat, menurut Setiausaha Perbendaharaan Janet Yellen, lapor UPI.Yellen yang membuat kenyataan itu pada mesyuarat tahunan Persatuan Industri Sekuriti dan Pasaran Kewangan di New York pada Isnin, memberi amaran bahawa walaupun sistem kewangan AS berhadapan tekanan yang ketara, namun pasaran terbukti stabil setakat ini.Sehingga kini, sistem kewangan AS bukan merupakan punca ketidakstabilan ekonomi, kata Yellen. Walaupun kami terus memantau risiko yang muncul sistem kami kekal berdaya tahan dan terus beroperasi dengan baik dalam situasi tidak menentu ini.Walaupun hasil bon AS yang disebut Yellen sebagai asas dalam sistem kewangan global semakin meningkat seiring dengan kadar faedah, pasaran juga dilanda kos urus niaga lebih tinggi dan paras mudah tunai lebih rendah berikutan peningkatan inflasi.

Awal bulan ini, Bank of England mengumumkan campur tangan tambahan dalam pasaran bonnya bagi memulihkan keyakinan setelah inflasi melonjak setinggi 13 peratus di Britain tahun ini.Dalam beberapa minggu kebelakangan ini pasaran saham AS mengalami perubahan besar disebabkan inflasi yang tinggi dan kadar faedah meningkat. Walaupun purata Dow Jones Industrial pulih sejak bulan lepas, angkanya masih turun hampir 14 peratus tahun ini."Kami mahu memastikan bahawa pasaran Perbendaharaan kami kekal kukuh, kecairan (mudah tunai) serta berfungsi dengan baik.“Kami sedang aktif berusaha untuk memperkukuh fungsi pasaran itu bagi melihat dengan teliti perkara yang mungkin sesuai. Keupayaan peniaga-broker sebagai pengantara pasaran kurang berkesan berdasarkan kapasiti mereka yang tidak berkembang sejajar saiz pasaran.“Oleh itu, kami sedang melihat beberapa cara untuk meningkatkan daya tahan," kata Yellen.Ketika Perbendaharaan berusaha untuk mengukuhkan pasaran, Yellen berkata kita berada pada saat penting dalam ekonomi global dan keutamaan AS adalah untuk mengekang inflasi yang tinggi dan kos tenaga.“Di AS, kami memberi tumpuan kepada peralihan ekonomi kepada pertumbuhan stabil dan mampan. Ekonomi AS mengekalkan kekuatannya dengan ketara. Namun inflasi kekal terlalu tinggi dan kami berdepan dengan masalah global yang serius,” kata Yellen.- BERNAMA


Taufan Sitrang: Sembilan maut, ribuan penduduk dipindahkan

KUAKATA, 25 Oktober- Sekurang-kurangnya sembilan orang maut dan ribuan penduduk dipindahkan selepas taufan Sitrang melanda Bangladesh.Setiausaha Kementerian Pengurusan Bencana, Kamrul Ahsan berkata orang ramai dari kawasan rendah seperti pulau terpencil dan tebing sungai dipindahkan pusat perlindungan.

(Hujan lebat yang berterusan sebelum taufan Sitrang melanda Bangladesh/REUTERS)

Dalam beberapa kes polis terpaksa memujuk penduduk kampung yang enggan meninggalkan rumah mereka, kata pegawai.Kira-kira 33,000 pelarian Rohingya dari Myanmar, yang dipindahkan secara kontroversi dari tanah besar ke sebuah pulau yang sering dilanda ribut di Teluk Benggala, diarahkan tinggal di dalam rumah. Tiada laporan mengenai sebarang kemalangan jiwa atau kerosakan.Hujan lebat melanda sebahagian besar negara, membanjiri bandar seperti Dhaka, Khulna dan Barisal yang menyaksikan 324 milimeter (13 inci) hujan pada hari Isnin lalu.Dalam tahun-tahun kebelakangan ini, ramalan yang lebih baik dan perancangan pemindahan yang lebih berkesan telah mengurangkan jumlah kematian akibat ribut tersebut. Yang paling buruk direkodkan, pada tahun 1970, membunuh ratusan ribu orang.- AFP


Polis Indonesia tahan wanita bawa pistol di luar istana presiden

JAKARTA, 25 Oktober– Pihak berkuasa Indonesia menahan seorang wanita yang membawa pistol di luar istana presiden di Jakarta.Menurut Pegawai Presiden, Ali Mochtar Ngabalin kejadian itu berlaku kira-kira jam 7.00 pagi waktu tempatan.

Beliau berkata wanita itu belum memasuki perkarangan istana dan Presiden Joko Widodo tiada di lokasi tersebut.Wanita tersebut yang berusia dalam lingkungan 20-an telah ditahan oleh pegawai keselamatan selepas mengacukan pistol berhampiran istana, tambahnya.Jurucakap polis Jakarta berkata wanita itu kini sedang disoal siasat, motif dan bagaimana senjata itu diperoleh belum diketahui.Tahun lalu, polis menembak mati seorang wanita yang telah melepaskan tembakan ke arah pegawai di ibu pejabat polis negara di Jakarta.- REUTERS


Tiga maut insiden tembakan di sekolah menengah di St Louis

WASHINGTON, 25 Oktober - Tiga terbunuh dan beberapa yang lain cedera selepas seorang lelaki bersenjata melepaskan tembakan di sebuah sekolah tinggi di bandar raya St. Louis, di barat tengah Amerika Syarikat pada Isnin.Suspek kemudian ditembak mati oleh pegawai polis yang bergegas ke Sekolah Menengah Seni Visual & Persembahan Pusat itu.Ketua Polis St. Louis, Mike Sack berkata seorang wanita dan remaja perempuan terbunuh dalam insiden itu.

"Mangsa ketiga maut selepas dibawa ke hospital akibat kecederaan parah," kata Sack.Menurut Sack, suspek berusia 19 tahun dikenali sebagai Orlando Harris.Harris, tamat sekolah berkenaan pada tahun lepas dan tidak mempunyai motif untuk membunuh berdasarkan siasatan awal.Insiden tembakan pada Isnin adalah yang ke-40 berlaku tahun ini di sekolah di Amerika Syarikat.-AFP


(Sunak melambai tangan setelah diumumkan sebagai pemenang pertandingan kepimpinan Parti Konservatif, pada 24 Oktober 2022/AFP)

LONDON, 25 Oktober- Rishi Sunak dinamakan sebagai Perdana Menteri baharu Britain. Sekali gus, menjadi Perdana Menteri pertama negara itu berketurunan India. Pelantikan secara rasminya dijangka dibuat hari ini selepas Liz Truss mempersembahkan peletakan jawatannya kepada Raja Charles III. Menurut Downing Street, Truss akan mengadakan mesyuarat Kabinet yang terakhir sebelum membuat kenyataan pada pukul 10.15 pagi, waktu tempatan.Ia akan disusuli dengan pelantikan Sunak oleh Raja Charles III, sebelum beliau menyampaikan perutusan sebagai Perdana Menteri baharu pada pukul 11.35 pagi.

Berucap buat kali pertama di khalayak, pemimpin baharu itu berkata Britain sedang berdepan dengan ekonomi yang mencabar dan berikrar untuk membawa kestabilan dan perpaduan."Kita kini memerlukan kestabilan dan perpaduan dan menjadikan keutamaan saya untuk membawa parti kita dan negara kita bersama," tambahnya.Pemimpin dunia, termasuk Perdana Menteri India Narendra Modi, mengucapkan tahniah kepada pemimpin baharu UK itu.Perdana Menteri Ireland, Micheal Martin berkata beliau mengalu-alukan bersama menangani "isu penting yang kita hadapi di pulau-pulau ini", manakala Majlis Eropah, Charles Michel menyatakan "bekerja bersama adalah satu-satunya cara untuk menghadapi cabaran bersama".- AFP


Menteri ekonomi Jepun umum letak jawatan susulan skandal gereja penyatuan

TOKYO, 25 Oktober - Menteri Ekonomi Jepun, Daishiro Yamagiwa umum perletakan jawatan selepas terbabit dengan isu kontroversi melibatkan hubungannya dengan Gereja Penyatuan yang mana turut terkait dengan pembunuhan bekas Perdana Menteri, Shinzo Abe.Perdana Menteri Jepun, Fumio Kishida memaklumkan pengganti Yamagiwa akan diumumkan hari ini.

Yamagiwa sejak beberapa hari lalu berdepan pelbagai kritikan selepas tidak dapat memberi penjelasan lanjut berhubung isu itu.Skandal itu mendedahkan gereja itu mempunyai hubungan berdekad lamanya dengan Abe melalui parti yang diterajuinya iaitu Parti Liberal Demokratik.Sokongan terhadap parti itu turut dilaporkan merosot dan diburukkan lagi dengan pengebumian Abe yang menelan kos tinggi.Gereja yang wujud sejak 1980 itu dikatakan bertanggungjawab dengan merekrut dan menghasut orang ramai bagi melakukan pemindahan dana secara besar-besaran.-AFP


Chandrika Kumaratunga ampunkan tiga pemberontak yang cuba membunuhnya pada 1999

(Bekas Presiden Sri Lanka, Chandrika Kumaratunga)

COLOMBO, 25 Oktober- Tiga pemberontak Tamil yang dipenjarakan kerana cuba membunuh ketua negara wanita pertama Sri Lanka telah diampunkan dan dibebaskan pada Isnin, menurut pejabat presiden.Ketiga-tiga mereka sedang menjalani hukuman 30 tahun kerana menganjurkan pengeboman berani mati yang membawa maut menjelang pemilihan presiden 1999, yang berlaku semasa perang etnik selama berdekad-dekad di pulau itu.Bekas presiden Chandrika Kumaratunga terselamat daripada serangan itu pada perhimpunan terakhirnya di ibu negara, tetapi kehilangan mata kanannya.Dua puluh enam yang lain, termasuk wartawan, terbunuh dalam letupan itu.Pejabat Presiden Ranil Wickremesinghe berkata Kumaratunga telah bersetuju untuk mengampuni pesalah tersebut, yang telah dipenjarakan selama 22 tahun."Mereka dibebaskan selepas mendapat persetujuannya," kata kenyataan dari pejabat Wickremesinghe pada Isnin.Kumaratunga merupakan anak perempuan perdana menteri wanita pertama di dunia, Sirima Bandaranaike, yang memenangi pilihan raya pada Julai 1960 hampir setahun selepas suaminya perdana menteri Solomon Bandaranaike dibunuh. Dia ditembak mati oleh seorang sami Buddha.Pejabat presiden berkata lima lagi bekas ahli Harimau Tamil juga akan dibebaskan daripada hukuman panjang di bawah Akta Pencegahan Keganasan (PTA) tidak lama lagi.Undang-undang kontroversi itu, yang telah dikritik di peringkat antarabangsa, membenarkan suspek ditahan untuk tempoh yang lama tanpa semakan kehakiman dan sabitan berdasarkan pengakuan paksa.Selepas tamat perang saudara yang meragut lebih 100,000 nyawa antara 1972 dan 2009, kerajaan terus menggunakan PTA untuk menahan lawan politik. -AFP


'Applet' akhirnya dijumpai

(Foto bertarikh  24 Oktober 2022 menunjukkan ahli arkeologi Maritim menyelam di kapal perang abad ke-17 "Vasa" di selat di luar pulau Vaxholm di luar ibu negara, Stockholm pada 13 Disember 2021 / AFP)

STOCKHOLM, 25 Oktober- Ahli arkeologi maritim Sweden telah menemui kapal ‘saudara’ yang telah lama hilang dari kapal perang ikonik abad ke-17 "Vasa", yang karam pada pelayaran sulungnya.Muzium Kapal Karam Sweden pada Isnin memaklumkan, kapal tersebut dilancarkan pada 1629,  diberi nama ’Applet’ dibina oleh pembuat kapal yang sama dengan Vasa, berukuran 69 meter (225 kaki), yang kini dipamerkan di Stockholm selepas diselamatkan pada tahun 1960-an.“Kami sangat gembira apabila kami melihat betapa serupa bangkai kapal itu dengan Vasa," kata Jim Hansson, ahli arkeologi maritim di muzium itu.Kapal karam besar itu ditemui pada Disember 2021 di selat di luar pulau Vaxholm di luar ibu negara, Stockholm.Hansson berkata pembinaan dan dimensi itu kelihatan ‘sangat biasa’ kepada mereka, mencetuskan harapan ia boleh menjadi salah satu kapal ‘saudara’ Vasa.Walaupun bahagian sisi kapal telah roboh, badan kapal utuh sehingga geladak meriam yang lebih rendah, dan bahagian yang telah jatuh menunjukkan ‘port’ meriam pada dua tingkat.Tinjauan lebih teliti mengenai bangkai kapal telah dijalankan pada musim bunga 2022, mendedahkan butiran kapal yang sebelum ini hanya dilihat di Vasa.Muzium itu berkata butiran teknikal serta ukuran dan sampel kayu mengesahkan bahawa ia "memang Applet, kapal saudara Vasa."Pada 2019, muzium yang sama melaporkan penemuan dua kapal perang lain di kawasan yang sama.Ahli arkeologi pada masa itu percaya bahawa salah satu daripada kapal-kapal tersebut mungkin Applet, tetapi penyiasatan lanjut menunjukkan bahawa kapal tersebut sebaliknya adalah dua kapal perang bersaiz sederhana dari 1648  bernama ‘Apollo’ dan ‘Maria’.Dengan 'Applet', kami boleh menambah satu lagi bahagian penting teka-teki dalam pembangunan pembinaan kapal Sweden," kata Hansson, sambil menambah bahawa penemuan tersebut membolehkan penyelidik mengkaji perbezaan antara Applet dan Vasa."Ini akan membantu kami memahami bagaimana kapal perang besar itu berkembang, daripada Vasa yang tidak stabil kepada ‘raksasa laut’ yang boleh mengawal Laut Baltik, faktor penentu dalam kemunculan Sweden sebagai kuasa besar pada tahun 1600-an," Patrik Hoglund, seorang lagi ahli arkeologi maritim di muzium, katanya.Dinamakan sempena salah seorang raja Sweden, Vasa pada asalnya bertujuan untuk menjadi simbol kekuatan tentera Sweden tetapi sebaliknya karam selepas belayar lebih dari 1,000 meter.Ia telah diselamatkan pada tahun 1961 dan kini dipamerkan di Muzium Vasa di Stockholm, salah satu tempat pelancongan paling popular di Sweden.Pada penghujung tahun 1658 kapal itu tidak lagi dianggap layak laut dan ditenggelamkan pada tahun berikutnya di Vaxholm.Dua kapal lain juga ditempah dari pembuat kapal yang sama: Kronan (Mahkota) dan Scepter, dan seperti Applet mereka juga berkhidmat dalam angkatan laut Sweden dan mengambil bahagian dalam pertempuran laut. - AFP

Kapal-kapal itu dipercayai ditenggelamkan dengan sengaja selepas ia ditamatkan perkhidmatannya.- AFP


Wartawan Pakistan mati ditembak di Kenya

NAIROBI, 25 Oktober- Seorang wartawan Pakistan mati ditembak oleh polis di Kenya selepas dia melarikan diri dari negara asalnya untuk mengelak dakwaan menghasut, kata penyiasat kelmarin, mendorong penyiasatan penuh terhadap apa yang disifatkan oleh satu kumpulan hak media sebagai "pembunuhan yang sangat dahsyat”.Arshad Sharif, 49, sering mengkritik tentera Pakistan dan penyokong bekas perdana menteri Imran Khan, yang digulingkan dalam undi tidak percaya parlimen pada April.Dalam panggilan telefon dengan Presiden Kenya William Ruto, Perdana Menteri Pakistan Shehbaz Sharif menggesa siasatan telus terhadap kejadian tembakan yang berlaku pada malam Ahad.Jurucakap polis negara Kenya Bruno Shioso berkata wartawan itu cedera parah ditembak polis selepas keretanya dipandu melalui penghadang polis di kawasan Magadi, 40 kilometer (25 batu) dari ibu negara Nairobi.“Ketika itulah mereka ditembak, mencederakan Arshad Mohammed Sharif,” katanya dalam satu kenyataan, sambil menambah bahawa wartawan itu dalam perjalanan bersama seorang lelaki yang dianggapnya sebagai abang, Khurram Ahmed.“Perkhidmatan Polis Kebangsaan kesal dengan kejadian malang ini,” katanya.Pembunuhan itu mencetuskan kebimbangan dalam kalangan kumpulan media dan protes di bandar Karachi, Pakistan.Menurut laporan polis yang dilihat AFP, kereta yang membawa dua lelaki itu terkena kira-kira sembilan das tembakan, tetapi terus menuju ke rumah seorang lagi warga Pakistan.Di sana, Sharif didapati mati "dengan kesan tembakan di kepala yang menembusi dari belakang".Laporan itu menyebut polis pada masa itu sedang mencari kereta curi dan orang yang diculik serta telah membuat sekatan jalan sementara.Dalam satu catatan di Twitter, PM Pakistan Sharif berkata beliau telah meminta Ruto untuk "memastikan penyiasatan yang adil dan telus terhadap insiden yang mengejutkan itu.Beliau berjanji memberikan bantuan sepenuhnya termasuk mempercepatkan proses pemulangan mayat ke Pakistan."Pada bulan Ogos, wartawan itu telah menemu bual ahli politik kanan pembangkang Shahbaz Gill, yang berkata pegawai rendah dalam angkatan tentera Pakistan tidak seharusnya mengikut arahan yang bertentangan dengan "kehendak majoriti".Komen itu yang disiarkan menerusi berita ringkas telah menyebabkan waran tangkap dikeluarkan untuk Sharif, yang akhirnya melarikan diri dari negara itu.Saluran ARY kemudiannya berkata ia telah "memutuskan hubungan" dengannya.Gill telah ditahan selepas temu bual itu, dan kritikan Khan terhadap badan kehakiman berhubung penahanan itu menyebabkannya dihadapkan ke mahkamah.Pakistan telah diperintah oleh tentera selama beberapa dekad dalam sejarah 75 tahunnya."Saya kehilangan kawan, suami dan wartawan kegemaran saya hari ini, mengikut polis dia ditembak di Kenya," isteri Sharif, Javeria Siddique berkata dalam satu hantaran Twitternya.Pakistan berada di kedudukan 157 daripada 180 negara dalam indeks kebebasan akhbar oleh Reporters without Borders (RSF), dengan menyifatkan wartawan menghadapi pelbagai ancaman dan ugutan.Kumpulan hak media Reporters Without Borders berkata Sharif telah ditembak mati dengan dua peluru dalam "keadaan yang tidak jelas" dan menggesa siasatan antarabangsa terhadap "pembunuhan yang mengerikan dan dahsyat ini“.Pembunuhan itu "lebih membingungkan kerana dia baru sahaja meninggalkan negara asalnya ke Kenya untuk melarikan diri dari  penahanan", tambahnya di Twitter.Seruan RSF dikumandangkan oleh Persatuan Editor Kenya yang mengatakan mereka yang bertanggungjawab harus dibawa ke buku. -AFP


Presiden Xi Jinping dipilih semula sandang jawatan itu penggal ketiga berturut-turut

BEIJING, 24 Oktober - Kongres Parti Komunis China yang berakhir Sabtu lalu menyaksikan Presiden Xi Jinping dipilih semula untuk menyandang jawatan itu buat penggal ketiga berturut-turut.Beliau dalam ucapannya menegaskan, China selepas ini mengorak langkah baharu ke arah merealisasikan Matlamat 100 Tahun Kedua untuk membangunkan negara itu sebagai negara sosialis moden.Beliau berkata, ekonomi China berdaya tahan dan berpotensi besar dan trend perkembangannya ke arah yang baik dalam jangka panjang tidak akan berubah.

Malah, China sama sekali tidak berganjak meningkatkan tahap keterbukaan, mendorong pembangunan berkualiti tinggi serta menyediakan lebih banyak peluang kepada dunia.Beliau berkata pembangunan China tidak boleh dipisahkan daripada dunia manakala pembangunan dunia juga memerlukan China.Sehubungan itu, negaranya akan bersama rakyat negara lain untuk menyemarakkan nilai murni manusia berlandaskan kepada kedamaian, pembangunan, keadilan, demokrasi dan kebebasan. -REUTERS


(Rishi Sunak (tengah) melambai ketika tiba di Ibu Pejabat Parti Konservatif di Londonsetelah diumumkan sebagai pemenang pertandingan kepimpinan Parti Konservatif/AFP)

LONDON, 24 Oktober- Bekas Menteri Kewangan, Rishi Sunak memenangi perebutan pemimpin parti Konservatif Britain dan akan menjadi perdana menteri berkulit hitam pertama negara itu.Penny Mordaunt, pesaing terakhir selepas Boris Johnson secara dramatik menarik diri, gagal mendapatkan 100 pencalonan yang diperlukan daripada ahli parlimen (MP) parti Konservatif."Oleh itu, Rishi Sunak dipilih sebagai ketua parti Konservatif," kata penyokong kanan Graham Brady, ketika Mordaunt mengikrar "sokongan penuh" untuk Sunak.Pemilihan dibuat berikutan peletakan jawatan Liz Truss pada Khamis lepas. -AFP

(Rishi Sunak bakal perdana menteri baharu Britain/Foto AFP)


50 maut serangan udara tentera Myanmar

BANGKOK, 24 Oktober- Serangan udara tentera Myanmar ketika konsert anjuran kumpulan etnik penentang utama membunuh kira-kira 50 orang dan mencederakan 70 yang lain.

"Sekitar 8.40 malam (1440 GMT) Ahad, dua jet tentera Myanmar menyerang" satu majlis yang diadakan oleh Tentera Kemerdekaan Kachin (KIA), kata Kolonel Naw Bu memberitahu AFP.

“Kira-kira 50 orang terbunuh termasuk anggota KIA dan orang awam,” katanya sambil menambah kira-kira 70 orang cedera.

Media tempatan melaporkan bahawa sehingga 60 tentera dan orang awam telah terbunuh.

Imej yang dikongsi oleh media tempatan dikatakan menunjukkan kesannya, dengan serpihan bersepah di tanah.

Pejabat Pertubuhan Bangsa Bersatu di Myanmar berkata ia "sangat bimbang dan sedih dengan laporan serangan udara yang berlaku di Hpakant, Negeri Kachin".

"Laporan awal menganggarkan bahawa lebih 100 orang awam mungkin terjejas oleh pengeboman itu," katanya dalam satu kenyataan.

"Banyak kematian juga telah dilaporkan," tambahnya.

Jurucakap junta tidak menjawab permintaan untuk komen.

KIA telah bertempur secara kerap dengan tentera selama beberapa dekad, dengan pertempuran sengit meletus berikutan rampasan kuasa tahun lalu. -AFP

(Laporan awal menganggarkan bahawa lebih 100 orang awam mungkin terjejas oleh pengeboman itu," katanya dalam satu kenyataan/REUTERS)


Johnson tarik diri, Sunak dijangka jadi PM Britain baharu

(Bekas Menteri Kewangan, Rishi Sunak dijangka menjadi bakal Perdana Menteri Britain yang baharu/ AFP)

LONDON, 24 Oktober - Bekas Menteri Kewangan, Rishi Sunak dijangka menjadi bakal Perdana Menteri Britain yang baharu selepas pencabarnya, Boris Johnson menarik diri daripada persaingan bagi jawatan itu .Penarikan diri Johnson dibuat demi kepentingan nasional negara tersebut dan mengekalkan perpaduan dalam Parti Konservatif.Bekas perdana menteri itu memperoleh sokongan hampir 60 anggota Konservatif setakat semalam, jauh ketinggalan berbanding 150 sokongan diterima Sunak.

Penarikan diri Johnson membuka laluan kepada Sunak untuk diangkat sebagai Perdana Menteri baharu dalam masa terdekat.Menurut peraturan, sekiranya seseorang calon mendapatkan sokongan 100 penggubal dasar Konservatif, beliau akan dinamakan sebagai perdana menteri. Jika terdapat dua calon pula, anggota parti akan mengundi, dengan pemenangnya diumumkan 28 Oktober nanti. -REUTERS


Sampah jadi karya seni Marina DeBris

(DeBris bersama arca rekaannya bertajuk 'Just a drop in the ocean, said 7.8 billion people'/REUTERS)

SYDNEY, 24 Oktober- Hampir setiap pagi, Marina DeBris mengutip sampah yang telah dihanyutkan dan dibawa ke tepi pantai Sydney.Dia yang juga merupakan seorang artis alam sekitar di Australia telah melakukan perkara itu selama lebih 20 tahun.“Saya rasa bersalah jika saya tidak pergi ke pantai,” kata wanita kelahiran Amerika itu kepada Reuters. "Saya rasa seperti saya merupakan penjaga kepada pantai ini, sekiranya tidak dilakukan, ia boleh menjadi sangat teruk."Pada tahun 2009, akibat kekecewaan dengan keadaan pencemaran berterusan semasa dia tinggal di bandar Los Angeles, Amerika Syarikat, DeBris menggunakan bakat kretifnya.Dia mula menjadikan sampah menjadi arca, ia sebagai langkah untuk meningkatkan kesedaran tentang plastik pakai buang dan pencemaran lautan."Ia sangat mengecewakan dan saya perlu melakukan sesuatu dengan perkara itu".

(DeBris mengutip sampah di sekitar pantai Sydney/REUTERS)

Karya DeBris dibuat sepenuhnya daripada bahan terpakai, atau yang dikutip di jalan.Malah beg plastik yang sering digunakan untuk mengutip sampah juga diperolehi daripada tong kitar semula.Dalam hasil karya seninya, dia menggunakannya sampah tersebut tanpa dibersihkan.Arca terbaharu DeBris, 'Just a drop in the ocean, said 7.8 billion people', kini dipamerkan sebagai sebahagian daripada pameran seni terbuka 'Sculpture by the Sea'.Pameran tersebut berakhir pada 7 November.- REUTERS


Pencemaran udara di Delhi berada pada tahap 'tidak sihat'

NEW DELHI, 24 Oktober- Paras pencemaran di ibu kota India, New Delhi berada pada tahap 'tidak sihat' pada pagi perayaan Deepavali sekali gus menunjukkan perkara itu semakin serius.Pencemaran itu sangat merbahaya terutama kepada orang ramai yang terdedah kepada bawaan udara yang tidak sihat, terutamanya pada bulan Oktober dan November.Delhi, merupakan ibu kota paling tercemar di dunia yang mempunyai kepadatan penduduk kira-kira 20 juta orang.Pencemaran udara menunjukkan penurunan apabila tibanya musim sejuk, kerana musim itu memerangkap asap dan habuk daripada pelbagai sumber.Pihak berkuasa di Punjab dan Haryana menggesa orang ramai untuk terus berada di dalam rumah kerana pencemaran udara yang berlaku akibat pembakaran sisa tanaman. Ia berikutan menjelangnya musim menanam yang baru bermula.Keadaan suhu yang lebih rendah memerangkap bahan tercemar di udara lebih lama.Sekolah juga terpaksa ditutup berikutan perkara itu.- REUTERS

(Paparan kualiti udara di New Delhi/REUTERS)


Lumba merentas tasik menggunakan labu gergasi

(Peserta berlumba merentasi tasik menggunakan bot labu gergasi di Belgium/REUTERS)

BELGIUM, 24 Oktober- Pelbagai aksi ditonjolkan warga Belgium yang menyertai acara merentasi tasik menggunakan labu gergasi pada Ahad.Ada dalam kalangan mereka memakai rambut palsu dan juga aksesori kepala seperti maskot jerung bagi memeriahkan acara itu.Acara tradisi tahunan berkenaan terpaksa dihentikan akibat COVID-19 yang melanda seluruh dunia.Untuk memenangi regatta, empat pasukan perlu menjadi yang pertama berlumba mengelilingi pondok di tengah kolam di bandar utara Kasterlee, sebelum mendayung labu mereka memasuki pantai lawan.Penganjur acara itu berkata, "ia bermula dengan pertandingan sayuran bersaiz gergasi, namun kini ia menjadi sebuah pertandingan yang cukup luar biasa."Bilangan labu gergasi yang boleh digunakan sebagi bot semakin berkurangan, itu mungkin menjadi masalah pada tahun akan datang," kata Presiden Persatuan Labu Kasterlee, Paul Boonen, kepada Reuters.

(Isi labu gergasi dikeluarkan untuk dijadikan sup/REUTERS)

Sebelum perlumbaan bermula, bahagian tengah labu gergasi tersebut dikosongkan dengan isinya dijadikan sup untuk dihidangkan kepada peserta yang menghadiri acara tersebut.Tahun ini, perlumbaan itu mengambil masa selama tiga hari melibatkan 65 pasukan telah mendaftar bagi bagi acara tersebut.Setiap kumpulan terdiri daripada empat orang dan sebahagian daripada mereka terpaksa mengembara untuk mengambil pertandingan itu.“Ia kotor, melekit, berminyak dan perasaan mungkin berada di dalam air pada bila-bila masa sentiasa mengganggu fikiran,” kata Oscar Guell, 36, kelahiran Sepanyol, yang mengembara dari Brussels untuk acara itu.- REUTERS


Arshad Sharif mati ditembak di Kenya

PAKISTAN, 24 Oktober- Wartawan Pakistan, Arshad Sharif mati ditembak di Kenya, perkara itu disahkan Kementerian luar Pakistan.Isterinya dalam satu twit turut memaklumkan, "saya kehilangan seorang kawan, suami dan wartawan kegemaran saya, menurut polis dia ditembak di Kenya," tulis, Javeria Siddique.Hanya beberapa bulan selepas dia meninggalkan negara asalnya untuk mengelak penangkapan atas tuduhan hasutan.Arshad Sharif adalah pengkritik terhadap tentera yang berkuasa dan penyokong bekas Perdana Menteri Pakistan, Imran Khan, yang digulingkan dalam undi tidak percaya di parlimen pada April.Ogos lalu Sharif menemu bual ahli politik kanan pembangkang Shahbaz Gill, yang berkata, "pegawai rendah dalam angkatan tentera tidak seharusnya mengikut arahan yang bertentangan dengan "kehendak majoriti".

(Arshad Sharif bercakap dalam satu majlis di Islamabad/AFP)

Komen itu menyebabkan siaran berita saluran ARY disiarkan secara ringkas dan waran tangkap telah dikeluarkan untuk Sharif.Saluran ARY kemudiannya berkata ia "tidak mempunyai kaitan" dengannya.Gill telah ditahan selepas temu bual itu.Pakistan telah diperintah oleh tentera selama beberapa dekad dalam sejarah 75 tahunnya dan kritikan terhadap penubuhan keselamatan telah lama dilihat sebagai garis merah."Pembaca berita ARY, Arshad Sharif mati ditembak di Kenya, polis tempatan sedang menyiasat," tweet ARY TV.- AFP


Dua orang terkorban di Mexico akibat Taufan Roslyn

(Pokok palma yang gugur, dikenali sebagai palapa, menghempap kereta sehingga remuk berikutan kejadian Taufan Roslyn yang melanda pantai Pasifik Mexico dengan angin kencang dan hujan, di Tecuala/FOTO REUTERS)

SAN QUINTÍN, 24 Oktober - Taufan Roslyn membadai pantai barat Mexico, susulan ribut kuat di tahap Kategori 3.Setakat ini, dua dilaporkan terkorban di negeri Nayarit, iaitu seorang lelaki berusia 74 tahun dan seorang wanita berusia 39 tahun.Pusat Taufan Kebangsaan (NHC) Amerika Syarikat melaporkan, gelombang ribut berbahaya dan banjir kilat memaksa penduduk berlindung di tempat selamat.

(Jalan yang dinaiki air berikutan kejadian Taufan Roslyn yang melanda pantai Pasifik Mexico dengan angin kencang dan hujan di San Blas di negeri Nayarit, Mexico/FOTO REUTERS)

NHC dan Perkhidmatan Meteorologi Mexico memberi amaran tentang angin kencang, hujan lebat yang boleh menyebabkan banjir kilat dan tanah runtuh serta ombak setinggi enam meter di sepanjang pantai Pasifik.Menurut NHC, taufan Roslyn dijangka menghasilkan gelombang ribut yang mengancam nyawa dengan banjir di kawasan pantai angin darat hingga petang Isnin - REUTERS


(Salman Rushdie ketika menghadiri ceramah di Festival Heartland, Denmark pada 2018/FOTO REUTERS)

REUTERS, 24 Oktober - Novelis Salman Rushdie kini buta sebelah mata dan hanya berupaya menggunakan sebelah tangan susulan insiden tikaman di New York, Ogos lepas.Ejennya, Andrew Wylie memaklumkan, novelis itu turut menderita lebih 15 parut di dadanya akibat serangan berkenaan.Bagaimanapun Wylie tidak mendedahkan lokasi terkini Salman. Wylie berkata, penulis buku itu juga mengalami kerosakan saraf di lengan serta luka di hati.

(Salman Rushdie diusung oleh pasukan keselamatan untuk menggunakan helikopter selepas dia ditikam sebelum ucapannya bermula pada Ogos/FOTO REUTERS)

Dalam serangan pada 13 Ogos, Salman sedang bersedia untuk menyampaikan syarahan di Institusi Chautauqua di barat New York, apabila secara tiba-tiba seorang individu naik ke pentas dan menikam beliau.Suspek serangan dikenal pasti sebagai Hadi Matar, 24 tahun, dari Fairview, New Jersey, ditahan di lokasi kejadian selepas berlaku pergelutan.Suspek kemudiannya mengaku tidak bersalah di atas pertuduhan menikam penulis kontroversi itu sebanyak 10 kali semasa dihadapkan ke Mahkamah New York. Insiden itu dikutuk penulis dan ahli politik di seluruh dunia yang menyifatkan ia serangan ke atas kebebasan bersuara.


PM baharu Itali seru semua pihak bersatu tangani cabaran

ROME, 24 Oktober - Perdana Menteri Itali baharu, Giorgia Meloni menyeru supaya semua pihak bersatu-padu untuk mendepani "pelbagai cabaran.Berucap pada mesyuarat Majlis Menteri pertamanya, Meloni berkata , barisan kabinet baharu mesti bersatu untuk mendepani pelbagai kecemasan yang dihadapi negara.Meloni, ketua parti Brothers of Italy yang berhaluan kanan menerima mandat membentuk kerajaan baharu selepas partinya memenangi 26 peratus undi dalam pemilihan baharu-baharu ini.Pada pemilihan itu partinya bergabung dengan parti Forza Italia pimpinan bekas perdana menteri Silvio Berlusconi dan Liga Eurosceptic yang diketuai Matteo Salvini.Kedua-duanya memperoleh lapan peratus undi.

(Perdana Menteri Itali baharu, Giorgia Meloni/FOTO AFP)

Menurut laporan media, Meloni merujuk pelbagai cabaran itu kepada peningkatan kadar inflasi, kelembapan ekonomi, kekurangan tenaga semasa musim sejuk dan kesan berterusan konflik antara Rusia dan Ukraine.Kerajaan Meloni masih perlu menjalani dua lagi proses sebelum mengambil alih kuasa secara rasmi iaitu meluluskan undi percaya di kedua-dua dewan parlimen yang mungkin akan diadakan minggu ini.


Bekalan elektrik di Kiev disekat

(Ibu kota Ukraine dalam kegelapan akibat gangguan bekalan elektrik/FOTO AFP)

KIEV, 24 Oktober - Pengendali sistem elektrik negara itu menyatakan bekalan elektrik disekat di ibu kota Ukraine, selepas Rusia berulang kali menyasarkan rangkaian bekalan tenaga di negara tersebut. Lebih sejuta keluarga Ukraine terputus bekalan elektrik susulan serangan Rusia baharu-baharu ini, dengan sekurang-kurangnya sepertiga stesen jana kuasa negara itu musnah menjelang musim sejuk. Moscow menyatakan ia memusnahkan sebuah loji di tengah Ukraine yang menyimpan lebih 100,000 tan bahan api penerbangan. Pengendali sistem elektrik Ukrenergo (DTEK), melaksanakan "sekatan elektrik" di Kiev pada Ahad untuk mengelak sebarang kejadian lebih teruk.

(Infrastruktur tenaga Ukraine yang diserang oleh Rusia/FOTO AFP)

Bekalan elektrik mula disekat pada pukul 11.13 pagi, waktu tempatan dengan gangguan bekalan tidak "melebihi empat jam".Namun kemungkinan akan berlarutan disebabkan skala kemusnahan pada sistem bekalan elektrik. DTEK juga menggesa penduduk supaya menghadkan penggunaan elektrik.


Pesawat Korean Air terbabas dari landasan, 173 penumpang dan kru selamat

(Pesawat Korean Air yang terbabas dari landasan di Lapangan Terbang Antarabangsa Mactan Cebu/FOTO  Alan Tangcawan)

MANILA, 24 Oktober - Sebuah pesawat Korean Air Lines melepasi landasan lalu terbabas di Lapangan Terbang Antarabangsa Cebu di Filipina lewat Ahad.Menurut kenyataan dikeluarkan syarikat penerbangan terbabit, tiada kecederaan dilaporkan dan 173 penumpang dan kru telah selamat dipindahkan.Pesawat Airbus SE A330 yang terbang dari Seoul ke Cebu cuba mendarat dua kali dalam cuaca buruk sebelum melanggar landasan pada percubaan ketiga pada jam 11.07 malam waktu tempatan.Kesemua penumpang juga diiringi ke tiga hotel tempatan dan syarikat penerbangan terbabit sedang mengatur penerbangan alternatif.Pihaknya juga sedang mengenal pasti punca kejadian mengenai penerbangan KE361.Gambar yang tidak disahkan dari tempat kejadian tular di media sosial menunjukkan kerosakan pada pesawat, dengan gear pendaratan kelihatan runtuh.

(Bahagian depan yang rosak dari pesawat Korean Air selepas ia melepasi landasan di Lapangan Terbang Antarabangsa Mactan Cebu di Cebu, tengah Filipina)

Presiden Korean Air, Keehong Woo mengeluarkan surat permohonan maaf berhubung penerbangan itu di laman web syarikat penerbangan berkenaan.Tambahnya, siasatan menyeluruh akan dilakukan dengan pihak berkuasa penerbangan tempatan serta pihak berkuasa Korea untuk menentukan punca kejadian.Woo berkata syarikatnya komited berpegang pada janji untuk beroperasi dengan selamat serta melakukan yang terbaik daripada mencegahnya daripada terus berulang.Sementara itu, pihak berkuasa Lapangan Terbang Antarabangsa Mactan-Cebu berkata, landasan itu ditutup buat sementara waktu bagi memberi laluan untuk penilaian keselamatan.Berdasarkan laman web Aviation Safety Network yang merekod kemalangan penerbangan, Korean Air tidak mengalami kemalangan maut melibatkan penumpang sejak 1997.Sebelum ini, syarikat penerbangan itu turut mempunyai rekod keselamatan yang lemah dan pernah meminta bantuan luar daripada Boeing dan Delta Air Lines untuk meningkatkan piawaian keselamatannya. - REUTERS


Kambing biri-biri mengambil alih jalan-jalan di Madrid

MADRID, 24 Oktober- Kambing biri-biri memenuhi jalan raya di Madrid menggantikan kereta yang kebiasaan banyak di jalan raya.Ini adalah susulan pergerakan laluan penggembalan purba membawa kawanan biri-biri mereka melalui pusat ibu kota Sepanyol ke padang rumput di selatan untuk merumput musim sejuk.

(Orang ramai menonton kawanan perarakan biri-biri tahunan, di mana gembala menggunakan hak mereka untuk menggunakan laluan penghijrahan tradisional untuk ternakan mereka dari utara Sepanyol ke padang ragut musim sejuk di kawasan selatan negara itu, di jalan-jalan Madrid, Sepanyol / Foto Reuters)

Senario ini menarik perhatian orang ramai untuk mengambil gambar. Penduduk tempatan tidak ketinggalan melepaskan peluang dan pelancong berbaris di sepanjang laluan itu untuk menyaksikan beribu-ribu biri-biri berjalan melalui bandar.Acara tahunan itu dihidupkan semula pada tahun 1994 sebagai sebahagian daripada Fiesta de la Trashumancia tahunan Madrid, selepas parlimen Sepanyol mengiktiraf laluan tradisional yang digunakan oleh pengembala untuk membawa ternakan mereka.Hanya beberapa abad yang lalu, laluan itu akan membawa mereka melalui kawasan luar bandar yang tenang, tetapi hari ini ia melihat mereka melintasi beberapa kawasan paling sibuk di bandar, termasuk Plaza Mayor, dataran utama Madrid.Ramai terkejut dengan pemandangan yang tidak dijangka di bandar yang biasanya sesak dengan lalu lintas itu."Ia adalah perkara gila kerana terdapat begitu banyak biri-biri di jalan raya, saya tidak pernah melihat lagi acara seperti ini. Ia adalah cara yang baik untuk belajar tentang sejarah Sepanyol dan budaya Sepanyol," kata guru bahasa Inggeris , Maria Kouriabalis, warga Amerika berusia 22 tahun yang telah tinggal di Madrid selama sebulan. - REUTERS


Ribuan pengunjung sertai pertandingan renang rentas Pelabuhan Victoria

(Perenang  merentasi Pelabuhan Victoria, Hong Kong)

HONG KONG, 23 Oktober- Lebih 1000 perenang berlumba merentasi Pelabuhan Victoria yang menjadi tarikan ikonik di Hong Kong.Bagi Duta Perlumbaan Pelabuhan Victoria, Kevin Chu berkata, "saya fikir ia hanya sekali seumur hidup, maksud saya walaupun dilahirkan dan dibesarkan di Hong Kong, saya tidak pernah membayangkan berenang melintasi pelabuhan. Semuanya akan menaiki feri, atau melalui terowong, tetapi saya bangga untuk mengatakan saya berjaya berenang melintasi pelabuhan ini.” Bergelut dengan angin dan ombak, para perenang mengharungi laluan sejauh 1km dari Jeti Awam Dataran Golden Bauhinia Wan Chai ke Avenue of Stars di Tsim Sha Tsui. Tidak ketinggalan, beratus-ratus perenang amatur yang memakai pelampung berwarna jingga terang turut menyahut cabaran itu.Bagi pemenang kumpulan lelaki, Jimmy Kok yang berusia 18 tahun berkata, "saya rasa cuaca hari ini baik dan sesuai untuk berenang kerana tiada matahari, ombak juga tidak terlalu kuat."

(Jimmy Kwok Chun-hei, juara kumpulan lelaki)

Jimmy Kwok Chun-hei, 18, menjuarai kumpulan Lelaki dengan catatan masa 14 minit 25 saat manakala Athena Wong Ching-lam, 21, memenangi kumpulan Wanita dengan catatan masa 15 minit 11 saat.“Suasana perlumbaan ini telah berubah dengan ketara sejak COVID-19. Perbezaan pertama ialah bilangan peserta yang sedikit. Sebab kedua adalah ramai kawan yang tidak lulus ujian air atau tidak dapat menyertai kerana had bilangan peserta, oleh itu tiada cara untuk kami berlumba bersama dan tidak dapat menikmati Victoria Harbour Swimming pada kali ini", kata juara renang kumpulan wanita, Athena Wong.Menurut penonton berusia 72 tahun, David To berkata, "kami bangun awal pagi untuk bersiap kerana kami datang dari Nathan Road. Saya cukup gembira melihat semua atlet bekerja keras dan berenang dengan baik."Disebabkan sekatan pandemik COVID-19, hanya 1,500 peserta menyertai acara tahun ini, iaitu separuh daripada jumlah peserta sebelum ini.- REUTERS


Kebakaran Gunung Kilimanjaro terkawal

DAR ES SALAM, 24 Oktober - Kebakaran yang berlaku di Gunung Kilimanjaro masih terkawal walaupun api marak di kawasan pergunungan tertinggi di Afrika itu lebih 24 jam.Pihak berkuasa Tanzania memaklumkan, sebahagian besar kebakaran yang bermula Jumaat lepas itu telah berjaya dipadamkan.Ini menerusi kerjasama ratusan individu termasuk anggota bomba, kakitangan taman negara dan orang awam dikerah untuk memadamkan kebakaran yang diburukkan lagi dengan kehadiran angin yang kencang.

"Kami sudah berjaya mengawal kebakaran. Sebahagian besarnya sudah dipadamkan di kebanyakan kawasan walaupun masih terdapat asap," kata Eliamani Sedoyeka, seorang pegawai di Kementerian Sumber Asli dan Pelancongan.Kebakaran berlaku berhampiran tapak Karanga yang digunakan pendaki untuk menaiki puncak terkenal itu, iaitu pada ketinggian kira-kira 4,000 meter.Kebakaran di kawasan tumpuan pelancong dan tapak Warisan Dunia UNESCO di timur laut Tanzania itu bagaimanapun tidak membabitkan mangsa.Kebakaran terbaharu itu berlaku selepas dua tahun apabila api marak selama seminggu pada Oktober 2020 merentasi kawasan seluas kira-kira 95 kilometer persegi.-AFP


Dua maut, Sukhoi milik Rusia terhempas di kediaman

MOSCOW, 24 Oktober - Dua juruterbang terbunuh apabila sebuah jet tentera Rusia terhempas ketika sedang melakukan penerbangan ujian, semalam.Dalam nahas itu, pesawat pejuang jenis Sukhoi terhempas di sebuah bangunan kediaman di bandar Irkutsk di selatan Siberia.Gabenor Irkutsk, Igor Kobzev menerusi kiriman di media sosialnya berkata pesawat itu terhempas ke sebuah rumah dua tingkat di bandar itu.

Bagaimanapun, tiada seorang pun penghuni mengalami kecederaan.Kobzev turut memuat naik video menunjukkan anggota bomba memanjat serpihan pesawat dan menghalakan air ke arah runtuhan yang masih terbakar. Kejadian berlaku beberapa hari selepas pesawat Sukhoi Su-34 merempuh blok apartmen di bandar selatan Yeysk, hingga mengakibatkan 15 orang terbunuh, Isnin lepas.Jawatankuasa Siasatan Rusia berkata, siasatan jenayah telah dilancarkan terhadap insiden berkenaan.-AFP


Bekas Menteri Kewangan Britain tawar diri bertanding jawatan Perdana Menteri

LONDON, 24 Oktober - Ahli Parti Konservatif, Rishi Sunak mengumumkan akan bertanding untuk menggantikan Liz Truss sebagai Perdana Menteri Britain.Beliau yang juga bekas Menteri Kewangan menawarkan diri untuk menjawat jawatan itu buat kali kedua dalam tempoh sebulan.Melalui ciapan di laman Twitternya, Sunak berkata United Kingdon (UK) merupakan sebuah negara yang hebat, namun berhadapan krisis ekonomi yang mendalam.

Justeru, beliau menyatakan komitmen untuk memperbaiki ekonomi, meyatukan parti dan berkhidmat untuk negara.September lalu, Sunak tewas dalam saingan untuk menggantikan Boris Johnson apabila Truss mengalahkannya menerusi pemilihan yang dibuat parti Konservatif di seluruh negara.Ketika ini Sunak dilihat menerima sokongan daripada kebanyakan penggubal undang-undang Konservatif. Sekali gus mengatasi dua pesaingnya iaitu bekas Menteri Pertahanan, Penny Mordaunt dan Johnson yang cuba kembali merebut jawatan itu.-AFP


Kilani terbunuh dalam letupan di Nablus

(Ibu Kilani berada di samping jenazahnya di Hospital Nablus/AFP)

PALESTIN, 23 Oktober- Seorang pejuang Palestin terbunuh pada Ahad dalam satu letupan di Tebing Barat, namun Israel masih berdiam diri terhadap dakwaan di sebalik pembunuhan itu.Tamer al-Kilani terbunuh di Kota Lama Nablus di utara Tebing Barat, kata Kementerian Kesihatan Palestin.Seorang inspektor polis Palestin memberitahu AFP, Kilani terbunuh dalam satu letupan di Nablus.Kumpulan itu menggambarkan Kilani sebagai salah seorang "pejuang yang berani" dan menyalahkan Israel atas kematiannya semalam.Penduduk Palestin dilihat berkumpul dan mengelilingi motosikal hangus akibat bahan letupan.

(Penduduk Palestin berkumpul mengelilingi motosikal, yang digunakan untuk membunuh Kilani/AFP)

Di Hospital Rafidia Nablus, ibu dan kakak Kilani berdiri berdekatan mayatnya.Tentera Israel enggan mengesahkan penglibatannya dalam pembunuhan itu ketika dihubungi AFP.Seorang jurucakap tentera berkata Kilani terlibat dalam serangan yang menyasarkan warga Israel dan dia pernah dipenjarakan sebelum ini.Pergerakan Fatah menyifatkan pembunuhan itu sebagai "perbuatan pengecut" dalam satu kenyataan yang diterbitkan oleh agensi berita rasmi Palestin, Wafa.Berpuluh-puluh pejuang Palestin dan orang awam telah terbunuh tahun ini di tengah-tengah peningkatan dalam serbuan tentera Israel, kebanyakannya menyasarkan utara Tebing Barat.- AFP


Ramalan cuaca lebih teruk melanda tenggara Australia

SYDNEY, 23 Oktober- Agensi ramalan cuaca Australia meramalkan hujan lebat bagi sebahagian besar kawasan yang dilanda banjir di selatan dan timur hari ini ketika krisis banjir berlanjutan di dua negeri paling ramai penduduk.Amaran kecemasan selama seminggu di New South Wales dan Victoria telah dikeluarkan ketika Australia menghadapi hujan lebat berturut-turut.Banjir telah mengorbankan lima orang penduduk, susulan situasi buruk ini ribuan penduduk memohon bantuan bertambah dan menyebabkan ratusan orang diselamatkan berikutan paras air yang meningkat.

Biro Meteorologi hari ini mengeluarkan amaran cuaca buruk untuk kawasan sepanjang 320 km (200 batu) di pantai utara New South Wales, termasuk pusat wilayah Lismore.Lismore adalah antara kawasan yang paling teruk dilanda banjir besar yang melanda timur Australia pada Mac, mengorbankan sekurang-kurangnya 13 orang dan memaksa puluhan ribu orang dipindahkan.Peramal meramalkan hujan di rantau ini, yang turut merangkumi Teluk Byron, berjumlah sebanyak 300 mm (1 kaki) dalam tempoh 24 jam akan datang."Hujan lebat yang boleh membawa kepada banjir kilat yang berbahaya dan mengancam nyawa juga mungkin berlaku dalam tempoh ini," kata agensi itu dalam laman webnya.Terdapat 122 amaran banjir untuk New South Wales, negeri paling ramai penduduk di Australia. Banjir diramalkan paling teruk di timur laut berhampiran Moree, dan di sempadan selatan sekitar bandar Moama, kira-kira 780 km (480 batu) dari Sydney.Rakaman yang dibekalkan oleh perkhidmatan kecemasan menunjukkan sebahagian besar Moree, sebuah bandar dengan kira-kira 7,500 orang, tenggelam dan orang ramai dibawa ke tempat selamat dari sungai yang dinaiki air di negeri itu.Di seberang sempadan, Victoria mempunyai 67 amaran banjir, dengan bahagian Kerang dan berhampiran Echuca - sebuah bandar berpenduduk 15,000 di sungai terpanjang di Australia, Murray - digesa untuk berpindah.Sungai itu telah meningkat kepada kira-kira 94.80 meter (311 kaki) pada hari ini, sama dengan paras banjir 1993 yang memusnahkan, dan dijangka mencapai puncak sekitar 95 meter kemudian pada hari itu.Kira-kira 750 orang telah diselamatkan di seluruh negeri dalam tempoh 10 hari yang lalu, kata Perkhidmatan Kecemasan Negeri Victoria.Perdana Menteri Anthony Albanese berkata pada hari Sabtu 150 anggota Angkatan Pertahanan Australia membantu di New South Wales dan 350 tentera di Victoria.Hujung minggu lalu, warga Albania melawat bahagian Victoria yang dilanda banjir bersama Perdana Menteri negeri Daniel Andrews selepas pinggir bandar berhampiran daerah perniagaan pusat ibu negeri, Melbourne, dinaiki air.Bendahari Jim Chalmers berkata pada hari Jumaat banjir yang melanda akan menjejaskan pertumbuhan ekonomi Australia dan meningkatkan inflasi.- REUTERS


Gangguan bekalan elektrik dan air, penduduk Ukraine cari penempatan baharu

KHERSON, 23 Oktober- Ukraine mengalami gangguan bekalan elektrik selepas kebanyakan infrastruktur kritikal dan kemudahan tenaganya dibedil puluhan peluru berpandu Rusia.Susulan itu, pihak berkuasa Rusia di Kherson, bandar selatan Ukraine menggesa orang awam segera meninggalkan lokasi itu dengan memberi bayangan operasi ketenteraan yang besar bakal berlaku.Pasukan tentera udara Ukraine melaporkan, sebanyak 33 peluru berpandu telah dilepaskan ke Ukraine semalam, sambil menambah 18 daripadanya telah ditembak jatuh.Sejak 10 Oktober lalu, Rusia telah melancarkan tembakan secara serentak yang memusnahkan infrastruktur tenaga di Ukraine.Serangan itu mengenai sekurang-kurangnya separuh daripada penjanaan kuasa haba dan sehingga 40 peratus daripada keseluruhan sistem.Ukraine telah mengehadkan penggunaan elektrik di seluruh negara buat kali pertama sejak beberapa hari lalu berikutan serangan peluru berpandu dan dron oleh Rusia yang memusnahkan beberapa loji janakuasa.Selain itu, penduduk Ukraine juga berdepan kesukaran mendapat bekalan air bersih yang menambah lagi tekanan mereka.Bagi menampung keperluan yang penting, pihak berkuasa tempatan terpaksa mengepam air dari sungai berhampiran.-AFP


Dua mayat ditemukan, dipercayai mangsa nahas pesawat terhempas di Costa Rica

(Sebuah kapal pengawal pantai kembali ke pelabuhan semasa operasi mencari dan menyelamat penumpang pesawat yang terhempas di pantai Costa Rica pada 22 Oktober 2022/Foto AFP)

SAN JOSE, 23 Oktober- Pasukan mencari dan menyelamat di Costa Rica pada Sabtu, menemukan dua mayat dipercayai mangsa nahas pesawat yang terhempas di perairan Caribbean. Pesawat yang membawa lima penumpang warga Jerman dan juruterbang warga Switzerland itu dalam penerbangan dari Mexico, sebelum dilaporkan hilang Jumaat lepas. "Kami telah menemukan beberapa serpihan pesawat yang dihanyutkan air pasang dan dua mayat," kata Menteri Keselamatan Awam, Jorge Torres.Operasi mencari dan menyelamat bermula selepas pesawat itu terputus hubungan dengan menara kawalan di timur wilayah Limon.Pencarian diteruskan dan serpihan pesawat ditemukan di dalam air, 28 kilometer (17 batu) dari lapangan terbang Limon.

(Kakitangan pengawal pantai dari Kementerian Keselamatan Awam Costa Rica memunggah serpihan dari kapal mereka dan barang yang ditemui semasa mencari pesawat yang terhempas di pantai Costa Rica pada 22 Oktober 2022/Foto AFP)

Lima warga Jerman di dalam pesawat itu ialah Rainer Schaller, pengasas rangkaian gim McFit, pasangannya dan dua anak mereka.Selain seorang lagi lelaki yang tidak dinamakan, lapor akhbar Jerman Bild, memetik jurucakap syarikat.Kementerian Luar Costa Rica tidak memberikan maklumat mengenai identiti mereka yang terbunuh dalam nahas itu.Laporan akhbar Costa Rica berkata pesawat itu adalah jet yang berlepas dari negeri Chiapas, Mexico.-AFP


15 maut dalam tragedi kemalangan bas dan treler di India

MADHYA PRADESH, 23 Oktober- Sekurang-kurangnya 15 maut manakala 40 lagi cedera dalam nahas jalan raya membabitkan bas dan treler di India.Bas yang dalam perjalanan dari Hyderabad menuju ke Gorakhpur di Uttar Pradesh dipercayai bertembung dengan sebuah treler di daerah Rewa, di Madhya Pradesh.Menurut pegawai kanan daerah, kesemua mangsa dipercayai penduduk Uttar Pradesh.Ketua Menteri Madhya Pradesh, Shivraj Singh Chouhan berkata mangsa yang cedera dirawat di sebuah hospital di Rewa.Perdana Menteri, Narendra Modi mengumumkan pampasan sebanyak 200,000 rupee kepada setiap waris mangsa yang terkorban; manakala 50,000 rupee untuk mereka yang cedera.Pentadbiran Uttar Pradesh dan Madhya Pradesh turut menyumbang bantuan kewangan kepada keluarga mangsa yang terkorban dan cedera.-REUTERS


Dua jururawat hospital maut insiden tembakan di Texas

WASHINGTON, 23 Oktober- Seorang lelaki bersenjata menembak mati dua petugas Pusat Perubatan Methodist Dallas dalam satu kejadian di Texas.Menurut NBC News yang memetik pegawai hospital, kejadian berlaku kira-kira pukul 11.00 pagi waktu tempatan pada Sabtu (16:00 GMT).Ketua Pegawai Eksekutif Gabungan Persatuan Penguatkuasaan Undang-undang Texas (CLEAT) Charley Wilkison berkata di media sosial suspek menembak mati dua jururawat wad bersalin."Insiden Kritikal @CLEAT ke-111, OIS (tembakan melibatkan pegawai) Hospital Dallas Methodist. Suspek menembak dua jururawat wad bersalin," kata Wilkison.Seorang pegawai polis hospital itu berjaya menembak suspek.

Kejadian berlaku kira-kira pukul 11.00 pagi waktu tempatan pada Sabtu / FOTO AFP

"Suspek telah ditahan, berada dalam keadaan stabil dan dibawa ke hospital tempatan yang lain," lapor NBC memetik pegawai hospital Methodist pada Sabtu.Motif kejadian belum dapat dipastikan. -AFP


Usaha kesan jutawan Jerman, Rainer Schaller dipergiat

LIMON, 23 Oktober- Usaha mengesan jutawan Jerman, Rainer Schaller dan ahli keluarganya giat dijalankan.Pihak berkuasa Costa Rica percaya, pesawat yang mereka naiki terhempas di laut.Usaha pencarian yang dilakukan menemui petanda positif apabila serpihan pesawat dan beberapa barangan ditemui pada Sabtu kira-kira 28 kilometer dari Lapangan Terbang Limon.Menurut Menteri Keselamatan, Jorge Torres, tumpuan kini adalah untuk mencari kesemua mangsa yang hilang.Schaller, 53 tahun dan merupakan pengasas rangkaian McFit gimnasium, dilaporkan dalam perjalanan dari Mexico ke Limon, Costa Rica bersama empat lagi penumpang selain seorang juruterbang.Pesawat berkenaan dilaporkan terputus hubungan dengan menara kawalan di Barra de Parismina pada Jumaat malam beberapa minit sebelum tiba di Limon.-REUTERS


80,000 warga Jerman bersolidariti untuk Mahsa Amini

BERLIN, 23 Oktober- Kira-kira 80,000 orang menyertai perhimpunan aman di Berlin, Jerman, pada Sabtu.Ia sebagai solidariti terhadap protes yang dicetuskan wanita Iran terhadap kematian tahanan Mahsa Amini di penjara, menurut seorang jurucakap polis kepada AFP.Tunjuk perasaan itu turut mendapat perhatian Menteri Hal Ehwal Keluarga, Lisa Paus.Menurut Lisa di twitter, Jerman sentiasa bersama rakyat Iran."Hari ini, beribu-ribu orang menunjukkan solidariti mereka dengan wanita yang berani dan penunjuk perasaan di Iran," tweet Lisa."Kami berada di sisi anda," tambahnya. Amini wanita Kurdish berusia 22 tahun ditahan di Tehran pada 13 September lalu kerana berpakaian tidak sesuai.Namun meninggal dunia tiga hari kemudian didakwa dipukul ketika berada dalam tahanan.-AFP

(Penunjuk perasaan memegang sepanduk dengan nama wanita Kurdish Iran, Mahsa Amini yang meninggal dunia semasa dalam tahanan, pada perhimpunan menyokong demonstrasi di Iran, di Berlin, Jerman pada 22 Oktober 2022/Foto AFP)


Tentera Israel membunuh rakyat Palestin di Tebing Barat

JERUSALEM, 23 Oktober- Askar Israel menembak dan membunuh seorang warga Palestin di Tebing Barat semalam. Tentera Israel berkata tenteranya cuba menahan sebuah kenderaan selepas penumpangnya menyeberang secara haram ke Israel. Ia berkata kenderaan itu melarikan diri dan melanggar seorang askar, selepas itu askar tersebut melepaskan tembakan ke arah kenderaan itu.

Salah seorang penumpang kereta itu meninggal dunia di hospital Palestin. Bapa lelaki itu memberitahu berita Qudsnet Palestin bahawa anaknya sedang menuju ke tempat kerja apabila dia ditembak. Tidak pasti sama ada dia mempunyai permit masuk ke Israel atau tidak.Sementara itu, dalam insiden berasingan di Tebing Barat, pegawai pertahanan Israel berkata seorang pemandu Palestin bertindak merempuh keretanya ke dalam pondok pengawal, insiden ini disyaki sebagai serangan.Di Baitulmaqdis, polis Israel berkata mereka menembak seorang warga Palestin yang telah menikam dan mencederakan seorang warga Israel. Video yang tersebar di media sosial menunjukkan suspek penyerang terbaring cedera di taman permainan.Keganasan di Tebing Barat telah meningkat dalam beberapa bulan kebelakangan ini, ia merebak ke Baitulmaqdis, selepas tentera Israel memulakan tindakan keras pada akhir Mac sebagai tindak balas kepada rentetan serangan oleh rakyat Palestin di Israel.Rundingan damai bertujuan untuk menamatkan konflik berpuluh tahun dan menubuhkan negara Palestin di Tebing Barat, Baitulmaqdis Timur dan Gaza, gagal pada 2014 dan tidak menunjukkan tanda ia berhasil untuk menghentikan pergolakan yang berlanjutan itu. - REUTERS


Korban banjir di Niger meningkat hampir 200 orang

(Gereja dan bangunan lain ditenggelami banjir di sepanjang lebuh raya timur-barat di Niger/FOTO AFP)

NIAMEY, 23 Oktober - Sekurang-kurangnya 195 orang terbunuh dan menjejaskan lebih 322,000 yang lain susulan banjir akibat hujan lebat di Niger, lapor pihak berkuasa pada Sabtu.Banjir melanda beberapa kawasan di negara itu mengorbankan seramai 59 maut akibat lemas dan 136 lagi meninggal dunia dalam rumah yang runtuh manakala seramai 211 orang dilaporkan cedera.Angka itu dilaporkan sehingga semalam berdasarkan Perkhidmatan Perlinduangan Awam yang dilihat AFP.Musim hujan pada tahun ini juga dianggap paling terburuk dalam sejarah negara Afrika Barat. Sementara itu, pada awal ini sahaja banjir akibat musim hujan di tengah-tengah Sahel turut meragut 192 nyawa dan menjejaskan lebih 263, 000 orang di Niger. Kejadian bencana akibat hujan itu juga telah merosakkan lebih 30,000 rumah, 83 bilik darjah, enam pusat kesihatan dan 235 kedai bijirin.

(Orang ramai  bergerak menggunakan bot selepas kenderaan mereka terkandas di lebuh raya akibat banjir/FOTO AFP)

Antara kawasan paling teruk terjejas ialah Maradi dan Zinder di tengah negara, selain Dosso di barat daya dan Tahoua di barat.Dilaporkan musim hujan yang bermula Jun dan boleh berlarutan sehingga Oktober, malah kerap meragut nyawa, namun kadar kematian tahun ini dianggap amat serius.Sepanjang tahun lalu, seramai 70 orang terbunuh dan 200,000 yang lain terjejas. Jumlah kematian pada 2020 pula seramai 73 orang.Di negara jiran Nigeria, lebih 600 dilapor meninggal dunia sejak Jun dalam banjir paling dahsyat dalam sedekad. - AFP


Cegah selsema burung, lebih 40,000 ayam belanda dihapuskan

AMSTERDAM, 23 Oktober - Kira-kira 44,000 ayam belanda di sebuah ladang dihapuskan oleh pihak berkuasa kesihatan di negara ini susulan pengesanan sejenis selesema burung mudah berjangkit.Menurut Kementerian Pertanian, ladang tersebut kira-kira 50 kilometer (km) dari tenggara Utrecht terletak di bandar Hedel.Susulan itu, katanya larangan pengangkutan dikenakan ke atas 10 ladang tambahan berdekatan.

Pada awal tahun ini sahaja puluhan kes dikesan manakala lebih sedozen kes selesema burung yang berisiko membawa maut dilaporkan di Belanda pada bulan lalu.Perancis juga menyaksikan peningkatan semula dalam kes selepas mengalami gelombang selsema burung yang paling teruk pada awal tahun ini. - REUTERS


Meloni angkat sumpah sebagai Perdana Menteri pertama wanita Itali

ROME, 22 Oktober- Giorgia Meloni mengangkat sumpah sebagai perdana menteri wanita pertama Itali hari ini,bersama pasukan kabinetnya, memberikan negara itu kerajaan paling kanan sejak Perang Dunia Kedua.Meloni, ketua Brothers of Italy yang nasionalis, meraih kemenangan dalam pilihan raya bulan lalu sebagai sebahagian daripada gabungan yang merangkumi Forza Italia, diketuai oleh bekas Perdana Menteri Silvio Berlusconi, dan Liga Matteo Salvini.

(Perdana Menteri Itali yang baru dipilih Giorgia Meloni dan Presiden Itali Sergio Mattarella menghadiri majlis angkat sumpah di Istana Presiden Quirinale, di Rom, Itali/ Foto Reuters)

"Saya bersumpah untuk setia kepada republik itu," kata Meloni yang berusia 45 tahun di bawah Candelier Kristal di ruang Fresco, sebelum berjabat tangan dengan Presiden Sergio Mattarella.Kerajaannya, menggantikan pentadbiran perpaduan negara yang diketuai oleh bekas ketua Bank Pusat Eropah Mario Draghi. Walaupun Meloni telah berjanji menyokong Ukraine, Berlusconi telah berulang kali melemahkannya, awal minggu ini menyalahkan Kyiv atas pencerobohan Russia dan mendedahkan dia telah bertukar hadiah dan 'surat manis' dengan rakan lamanya, Presiden Rusia Vladimir Putin.Selepas berhari-hari sering berbincang di belakang tabir, Meloni memperkenalkan pasukannya pada hari Jumaat, memberikan lima kementerian masing-masing kepada rakan kongsi mudanya, Liga dan Forza Italia, sambil menempah sembilan jawatan kabinet untuk partinya sendiri.Teknokrat membentuk seluruh skuad yang terdiri daripada 24 orang, yang merangkumi hanya enam wanita.